KOMUNIKAZZJONI TAL-KUMMISSJONI Programm ta' Ħidma tal-Kummissjoni għall-2014 /* COM/2013/0739 final */





Introduzzjoni Bdew jidhru sinjali ta’ rkupru ekonomiku fl-Unjoni Ewropea wara ħames snin mill-kriżi finanzjarja globali. Dawn is-sinjali huma fraġili u għadhom mhumiex jinħassu minn dawk li sofrew l-aktar mill-kriżi, fosthom iż-żgħażagħ bla xogħol. Aħna rridu nibnu fuq il-progress li għamilna s’issa u nkomplu l-proċess ta’ riforma fl-Istati Membri taħt l-akbar pressjoni. Madankollu, hemm indikazzjonijiet ċari li l-Ewropa qiegħda gradwalment issir aktar b’saħħitha u qawwija mill-kriżi bħala riżultat tar-riforma serja ekonomika, finanzjarja u fiskali u l-miżuri mmirati tajjeb fuq livell Ewropew u nazzjonali biex tingħata spinta lit-tkabbir u l-impjiegi. Madankollu, m’hemm l-ebda lok għall-kompjaċenza. L-2014 trid tkun sena ta’ twettiq u implimentazzjoni. Sena biex jitlesta x-xogħol fuq il-bosta proposti għat-tisħiħ tat-tkabbir pendenti fil-proċess leġiżlattiv u biex tiġi aċċellerata l-implimentazzjoni fuq il-post. Attenzjoni qawwija fuq ir-riżultati ħafna fix-xhur li ġejjin ser jassiguraw liċ-ċittadini u n-negozji Ewropej li jistgħu iħarsu ‘l quddiem b’kunfidenza. Il-promozzjoni tat-tkabbir ekonomiku u l-impjiegi se tibqa' fil-qalba tal-programm ta’ ħidma tal-Kummissjoni Ewropea għall-2014. Dawn il-prijoritajiet se jixprunaw kemm l-analiżi tal-Kummissjoni tar-riformi meħtieġa f’livell nazzjonali — fejn l-isforzi għat-tiswija tal-finanzi pubbliċi, biex tirriforma l-istruttura tal-ekonomija u li tirrilaxxa l-investiment għat-titjib tal-iżvilupp għandhom ikomplu mingħajr xkiel — u l-inizjattivi proposti fil-livell Ewropew biex jappoġjaw l-irkupru ekonomiku u jiġu indirizzati l-konsegwenzi soċjali tal-kriżi. L-aħħar ħames snin raw sforz miftiehem mill-istituzzjonijiet tal-Unjoni Ewropea u l-Istati Membri biex jiġu ndirizzati l-kwistjonijiet ewlenin li qed tħabbat wiċċha magħhom l-Ewropa llum. Il-kisbiet ta' dan il-perjodu huma sinjifikanti: l-ewro ġiet imħarsa u mtejjba, u l-Unjoni Ewropea mgħammra b'sistema imtejjba ta' governanza ekonomika; ġiet imwaqqfa ġenerazzjoni ġdida ta' superviżjoni u regolazzjoni finanzjarja, tqiegħdu il-pedamenti tal-Unjoni Bankarja; sar aktar xogħol intensiv fuq is-suq uniku; u ntlaħaq ftehim politiku fuq il-baġit tal-UE- il-fond ewropew għat-tkabbir u l-investiment. Is-Sena Ewropea taċ-Ċittadini kienet l-opportunità ta' riflessjoni fuq kif l-UE tgħin l-Ewropej fil-ħajja tagħhom ta’ kuljum u involviet liċ-ċittadini f’djalogu dirett dwar il-futur tal-UE. L-UE ripetutament wriet lilha nnifisha bħala attur ewlieni fl-indirizzar tal-kwistjonijiet globali ta’ llum. Madankollu, l-isfidi li għad fadal huma kbar ħafna. Ir-rati tal-qgħad, b’mod partikolari fost iż-żgħażagħ, jibqgħu f’livelli li huma ekonomikament u soċjalment intollerabbli. In-negozji ż-żgħar — il-forza vitali tal-ekonomija Ewropea — jkomplu jiffaċċjaw diffikultajiet biex jiksbu l-finanzjament meħtieġ biex jikbru u joħolqu l-impjiegi. U filwaqt li l-progress sar, l-Ewropa għadha ma kisbitx l-ambizzjonijiet tagħha dwar is-suq uniku, b’mod partikolari fl-oqsma ewlenin bħal l-ekonomija diġitali, l-enerġija u s-servizzi. Iżda l-isfidi tagħna jmorru wkoll lil hinn mill-ekonomija. L-azzjoni tal-UE hija meħtieġa biex tħares il-valuri u tippromwovi d-drittijiet taċ-ċittadini; mill-ħarisen tal-konsumaturi sad-drittijiet tax-xogħol, mill-ugwaljanza għar-rispett tal-minoranzi, mill-istandards għall-ambjent sal-ħarsien tad-dejta u l-privatezza. Irridu nużaw is-solidarjetà u r-responsabbiltà biex naħdmu favur il-ġestjoni meħtieġa tal-fruntieri tal-Ewropa u niżguraw il-ħarsien ta’ dawk fil-bżonn. U l-esperjenza kkonfermat l-utilità tal-irwol tal-Kummissjoni f’sitwazzjonijiet fejn ikun hemm riskju serju, sistemiku għall-istat tad-dritt. Fl-istess ħin, għandna bżonn nindirizzaw l-isfidi strutturali — u l-opportunitajiet — bħal pereżempju l-ġlieda kontra t-tibdil fil-klima, l-adattament għat-tixjieħ demografiku, l-assigurazzjoni li l-Ewropa għandha l-edukazzjoni u l-ħiliet meħtieġa, nibnu ekonomija aktar effiċjenti fir-riżorsi, insibu sorsi ġodda ta’ kompetittività u innovazzjoni fl-era tal-globalizzazzjoni, u nikkontribwixxu għall-istabbiltà fid-dinja aktar wiesgħa. Il-Kummissjoni se taħdem biex tiżgura li l-opportunitajiet uniċi mogħtija bis-saħħa tal-kooperazzjoni fuq livell Ewropew biex niffaċċaw sfidi komuni jiġu sfruttati bis-sħiħ fis-snin li ġejjin. U f’ħafna mill-każijiet, dawn huma sfidi globali, li għalihom l-UE trid tkun attur globali effikaċi. Il-Programm ta’ Ħidma tal-Kummissjoni (PĦK) għall-2014 se jikkonċentra fuq it-tkomplija ta' dan ix-xogħol u biex iwassal riżultati tanġibbli għaċ-ċittadini tal-Ewropa. F’termini prattiċi, dan ifisser ħidma id f’id mal-Parlament Ewropew u mal-Kunsill biex titħaffef l-adozzjoni ta’ proposti pendenti ewlenin, biex jiġi żgurat li programmi ġodda ta’ finanzjament tal-UE qiegħdin jaħdmu u jaħdmu fil-ħin, u sabiex tissaħħaħ il-kooperazzjoni ma’ u bejn l-Istati Membri biex titwassal l-istrateġija Ewropa 2020 permezz tas-Semestru Ewropew. L-2014 se tara wkoll xogħol esploratorju f’għadd ta’ oqsma sabiex jipprepara d-deċiżjonijiet tal-Kummissjoni li jmiss. Dan se jinkludi aktar elaborazzjoni fit-triq lejn Unjoni Ekonomika u Monetarja profonda u ġenwina mibnija madwar l-erba’ pilastri ta' unjoni ekonomika, fiskala, il-bankarja u politika. L-elezzjonijiet tal-Parlament Ewropew li jmiss ser jipprovdu opportunità importanti għal dibattitu aktar wiesgħa dwar kif għandha tinbena Ewropa aktar magħquda, b’saħħitha u miftuħa. L-isfidi ewlenin għall-2014 Il-prijorità fil-bidu tal-2014 se tkun għal il-Parlament Ewropew u l-Kunsill biex jiffinalizzaw in-negozjati dwar serje ta’ proposti eżistenti li għandhom il-potenzjal biex tingħata spinta għat-tkabbir u l-ħolqien tal-impjiegi. Il-Kummissjoni se taħdem mill-qrib ma’ dawn iż-żewġ istituzzjonijiet biex in-negozjati jiġu konklużi b'suċċess qabel l-elezzjonijiet tal-Parlament Ewropew. L-Anness I jistabbilixxi lista ta’ proposti li l-Kummissjoni tqis li huma ta’ importanza ewlenija, u li huma avvanzati biżżejjed biex ikollhom ċans realistiku ta' adozzjoni fix-xhur li ġejjin. Dawn jinkludu proposti f’oqsma bħal unjoni bankarja, iż-żewġ Atti tas-Suq Uniku, il-mobbiltà tal-ħaddiema u l-aġenda diġitali. Fl-istess ħin, l-UE diġà laħqet ftehim dwar programm sostanzjali tal-leġiżlazzjoni li issa jeħtieġ li jibda jitħaddem. Il-Kummissjoni se tkun qed taħdem ħafna biex tiżgura li l-benefiċċji jaslu għand iċ-ċittadini tal-UE malajr kemm jista’ jkun. Se tkompli taħdem flimkien mal-Istati Membri biex tiżgura li r-regoli tal-UE jiġu implimentati u applikati kif suppost, u nfurzati b’mod rigoruż. Prijorità partikolari ser tkun il-ġenerazzjoni l-ġdida ta’ programmi ta’ investiment appoġġjati mill-Qafas Finanzjarju Multiannwali tal-UE. Bidu f’waqtu u bla xkiel tal-programmi tal-MFF għall-perjodu 2014-2020 se jipprovdi avvanz reali għall-ekonomija Ewropea. Biex dan iseħħ, jeħtieġ ftehim fuq il-qafas leġiżlattiv u l-istrutturi, l-proċeduri u l-programmi neċessarji mplimentati fil-livell nazzjonali li jibdew jiksbu proġetti mill-aktar fis possibbli. Il-Kummissjoni fl-2014 se tkompli tmexxi ‘l quddiem l-proċessi ewlenin li huma inkorporati bħala parti tal-mod kif l-UE issa taħdem. Dawn jinkludu: · tippromwovi l-miri tal-Ewropa 2020 permezz tas-Semestru Ewropew għall-koordinazzjoni tal-politika ekonomika; · tikkonsolida l-progress li sar fil-governanza ekonomika; · tħejji rapporti dwar il-progress fil-koeżjoni ekonomika, soċjali u territorjali; · tmexxi l'quddiem il-pakkett annwali tat-tkabbir u l-Politika Ewropea tal-Viċinat. Ser tibni wkoll fuq approċċi ġodda bħall-Valutazzjoni tal-Ġustizzja u tmexxi ‘l quddiem inizjattivi simili għall-istrateġija tar-Roma. Għanijiet ewlenin oħra li l-Kummissjoni se ssegwi jinkludu serje ta’ negozjati internazzjonali ewlenin, mis-Sħubija tal-Kummerċ u l-Investiment Transatlantiku mal-Istati Uniti san-negozjati internazzjonali dwar il-klima. Barra minn hekk, il-Kummissjoni se tkun lesta biex tilgħab il-parti sħiħa tagħha fl-indirizzar tal-iżvilupp u l-sfidi umanitarji u tipi oħra ta’ kriżi. Minbarra li tikkonsolida x-xogħol ippjanat, il-Kummissjoni qed taħdem fuq għadd limitat ta’ inizjattivi ġodda biex jiġu ppreżentati fl-2014 (l-Anness II). Xi wħud minn dawn se jlestu l-ħidma prevista fil-programm ta’ ħidma għall-2013, li espliċitament jinkludi inizjattivi li jistgħu jitressqu fl-ewwel parti tal-2014. Oħrajn joħorġu minn impenji internazzjonali jew huma r-riżultat taċ-ċikli annwali tal-politika. Bl-eċċezzjoni ta’ obbligi legali, aġġornamenti tekniċi u urġenzi speċifiċi, il-Kummissjoni mhix se tressaq proposti leġiżlattivi oħra ġodda. Minbarra dawn l-inizjattivi ġodda, il-Kummissjoni ser tħejji firxa wiesgħa ta' xogħol preparatorju u esploratorju biex titwitti t-triq għal uħud mid-deċiżjonijiet ewlenin li għandhom jittieħdu fis-snin li ġejjin. Dan se jinkludi valutazzjonijiet tal-impatt u konsultazzjonijiet pubbliċi mfassla biex jidentifikaw il-kwistjonijiet u l-għażliet ewlenin u biex teżamina l-impatti potenzjali tagħhom. Parti importanti ta’ din ir-riflessjoni hija ħarsa mill-ġdid lejn l-leġiżlazzjoni diġà fis-seħħ biex tiżgura li tkun “adattata għall-għan”. Il-Komunikazzjoni riċenti tal-Kummissjoni[1] li tippreżenta r-riżultati tal-programm dwar l-idoneità u l-prestazzjoni tar-regolmentazzjoni (REFIT) jistabbilixxu programm wiesgħa ta' analiżi u ta’ riforma leġiżlattiva. Din se tkun tema prinċipali għall-2014 (l-Anness III), filwaqt li l-Anness IV jniżżel il-proposti li għandhom jiġu rtirati. Minbarra l-leġiżlazzjoni relatata mal-bidu tal-programmi tal-QFP għall-perjodu li jmiss u leġiżlazzjoni oħra li bħalissa qiegħda fl-aħħar stadju ta' adozzjoni (inklużi l-oġġetti fl-Anness I), l-Anness V jenfasizza għadd ta’ punti leġislattivi importanti li se jibda jkollhom impatt matul l-2014. Prijoritajiet ewlenin għall-2014 L-Unjoni Ekonomika u Monetarja Bil-Latvja li dalwaqt issir it-18-il Membru taż-Żona tal-euro, il-Kummissjoni se tkompli taħdem fuq it-tisħiħ tal-governanza ekonomika u tlesti l-Unjoni Bankarja, skont il-Pjan ta’ Azzjoni għal Unjoni Ekonomika u Monetarja profonda u ġenwina. Il-Komunikazzjoni riċenti tal-Kummissjoni dwar id-dimensjoni soċjali tal-UEM enfasizzat l-importanza ta’ UEM aktar magħquda għas-soċjetà Ewropea kollha. UEM imwaqqfa fin-nisġa demokratika tal-Ewropa hija l-aħjar mod ta' kif tinkiseb il-kunfidenza taċ-ċittadini; aktar riflessjonijiet dwar l-iżvilupp tal-UEM ikomplu fl-2014. Fil-qafas tas-Semestru Ewropew, il-koordinazzjoni tal-politiki ekonomiċi se jissaħħu fl-2014 mat-tieni sena ta’ implimentazzjoni tat- “tieni pakkett", li se jgħin biex jiżguraw li l-abbozzi tal-baġits nazzjonali jkunu skont l-għanijiet fiskali taż-żona tal-euro. Bħal fis-snin preċedenti, il-Kummissjoni se tniedi s-semestru bl-Istħarriġ Annwali dwar it-Tkabbir f’Novembru li ġej. Il-ġenerazzjoni li jmiss tal-programmi tal-politika ta’ koeżjoni se tkun immirata wkoll biex tappoġġja l-implimentazzjoni tar-rakkomandazzjonijiet speċifiċi għal kull pajjiż partikolari. Fir-rigward tas-settur bankarju u r-regolament finanzjarju, l-implimentazzjoni tal-Mekkaniżmu Superviżorju Uniku u l-ftehim dwar il-mekkaniżmu uniku ta' riżoluzzjoni huma prijoritajiet ewlenin għall-2014. Il-Kummissjoni se tkompli r-reviżjoni tar-regolament finanzjarju u s-superviżjoni f’xogħol f’oqsma bħar-riforma strutturali tal-banek, is-sistema bankarja "parallela" u l-finanzjament fit-tul. Sistema finanzjarja soda u l-implimentazzjoni tal-impenji tal-G20 kollha jibqgħu prerekwiżiti għall-irkupru sostenibbli u l-istabbiltà finanzjarja fit-tul. Fil-kuntest tas-swieq tal-kreditu dojoq u mferrxa madwar l-UE, il-Kummissjoni se taħdem biex ittejjeb il-kapaċità tas-sistema finanzjarja biex tiffinanzja l-ekonomija reali u li żżid l-użu ta’ strumenti finanzjarji biex ikabbru l-effett tal-ingranaġġ tal-baġit tal-UE. Se tkompli l-ħidma li tinsab għaddejja mal-Bank Ewropew tal-Investiment biex jiġi sostnut l-aċċess tal-SMEs għall-finanzjament bħala għodda essenzjali biex tirriġenera t-tkabbir. F’dawn l-oqsma kollha, l-appoġġ qawwi tal-Istati Membri se jkun kruċjali għas-suċċess. Prijorità oħra hija li tiġi intensifikata l-ġlieda kontra x-xogħol mhux iddikjarat, il-frodi fiskali u l-evażjoni tat-taxxa. Il-Kummissjoni se tkompli tappoġġa sforzi sabiex tiżgura pjattaforma fiskali soda u effiċjenti għall-finanzi pubbliċi, kif ukoll biex tesplora kif it-tfassil u l-implimentazzjoni tal-politika tat-taxxa tista' tappoġġja aħjar l-ekonomija tal-UE. Tkabbir intelliġenti, sostenibbli u inklussiv Il-programmi l-ġodda tal-QFP huma mmirati lejn il-prijoritajiet tal-Istrateġija Ewropa 2020 u jinkludu firxa wiesgħa ta’ miżuri biex tingħata spinta lill-investiment, biex jippromwovu l-impjiegi u l-inklużjoni soċjali, biex jiġi żviluppat il-kapital uman u jiġu pprijoritizzati riformi b’impatt dirett fuq it-tkabbir u l-impjiegi. Bħalissa għaddejja ħidma sabiex jiġi żgurat illi l-programmi huma kompletament operattivi fl-2014. Din se tinkludi l-iffinalizzar tal-ftehimiet ġodda ta’ sħubija u programmi korrispondenti tal-Fondi ta’ Ewropej Strutturali u ta' Investiment biex jinkisbu riżultati tanġibbli u li jistgħu jiġu mkejla f’kull Stat Membru. L-adozzjoni tal-Pakkett ta’ Investiment fl-Innovazzjoni ser tippermetti wkoll it-tnehdija ta' għadd ta’ sħubijiet pubbliċi-privati f’setturi ewlenin. Il-Politika Agrikola Komuni riformata se tiġi mplimentata wkoll sabiex tiġġenera aktar impjiegi fiż-żoni rurali u biex jinbnew pedamenti sodi għal ekonomija ekoloġika.. It-tkabbir huwa fundamentali għall-ħolqien ta’ aktar impjiegi u impjiegi aħjar u koeżjoni soċjali aktar b’saħħitha. Il-ġlieda kontra l-qgħad fost iż-żagħżagħ hija prijorità ewlenija: il-livelli għolja u inaċċettabbli tal-qgħad fost iż-żagħżagħ qed ikollhom konsegwenzi soċjali serji u jista' jkollhom implikazzjonijiet serji fit-tul għall-prospetti futuri ta' dawk konċernati u għad-dinamiżmu tal-ekonomija Ewropea. L-implimentazzjoni mill-Istati Membri tal-Garanzija liż-Żgħażagħ se tkun ta’ importanza kbira biex tagħti bidu għall-ħolqien tal-impjiegi għaż-żgħażagħ u fit-titjib tat-tranżizzjoni mill-iskola għax-xogħol. Huwa essenzjali li wieħed jinvesti fl-edukazzjoni u l-ħiliet u li tiżdied il-mobbiltà tax-xogħol, permezz ta’ kooperazzjoni msaħħa bejn is-servizzi pubbliċi tal-impjieg u t-tneħħija tal-ostakli mhux ġustifikati jew sproporzjonati għal aċċess u l-moviment ħieles ta’ servizzi regolati u professjonali. L-isfruttament tal-potenzjal ta’ setturi ewlenin tat-tkabbir, bħall-ekonomija ekoloġika, l-ICT u l-kura tas-saħħa u l-kura soċjali, għandhu jkun prijorità partikolari. Fl-aħħar nett, filwaqt li r-riformi fiskali u ekonomiċi qed jibdew jipproduċu riżultati pożittivi, l-esklużjoni soċjali u l-inugwaljanza jibqgħu sfidi mportanti. Żieda fil-potenzjal tal-Fondi Ewropej Strutturali u ta' Investiment wkoll se tagħti kontribut kritiku għall-irkupru. Barra minn hekk, il-motivaturi għat-tisħiħ tal-edukazzjoni, it-taħriġ, il-ħiliet, l-impjiegi u l-koeżjoni soċjali se jiġu msaħħa permezz tal-implimentazzjoni ta’ programmi tal-UE bħall-Erasmus + , il-Programm għall-Impjiegi u l-Innovazzjoni Soċjali, il-Fond Ewropew ta' Aġġustament għall-Globalizzazzjoni u l-Fond għal Għajnuna Ewropea għall-Persuni l-Aktar fil-Bżonn. Sabiex tibqa’ kompetittiva fid-dinja, l-UE għandha bżonn li tappoġġja l-investiment fl-innovazzjoni u r-riċerka permezz ta’ implimentazzjoni sħiħa tal-programm Orizzont 2020, tal-ħolqien ta' kundizzjonijiet tajba tas-suq u dawk ekonomiċi, u allinjament aħjar tal-isforzi nazzjonali. Ser issir analiżi sħiħa biex jiġu identifikati d-diffikultajiet u l-opportunitajiet biex tiggwida l-prijoritajiet futuri. Hemm bżonn ta’ politika industrijali moderna biex tappoġġja n-negozji b’mod effettiv u l-Kummissjoni se tirrifletti fuq prijoritajiet strateġiċi sabiex jiġu indirizzati l-isfidi attwali li tiffaċċja l-industrija, b’mod partikolari l-istandardizzazzjoni. L-aċċess għax-xogħol tas-sengħa, suq tal-enerġija integrat bis-sħiħ u aġenda tal-kummerċ attiva huma kollha oqsma fejn il-Kummissjoni qed taħdem biex tappoġġja t-tkabbir u tiżgura kundizzjonijiet ekwi ma’ kompetituri globali. Dan kollu għandu jiġi appoġġjat minn suq uniku li jaħdem tajjeb u l-kompetizzjoni ġusta, amministrazzjoni pubblika effiċjenti u prevedibbli u regolamentazzjoni moderna. Dan huwa dover kruċjali għall-Kummissjoni. L-implimentazzjoni sħiħa tar-regoli tas-suq intern f’oqsma ewlenin bħas-servizzi u l-enerġija, u t-tlestija tal-aġġornar tar-regoli dwar l-għajnuna mill-Istat, se jkunu passi kbar lejn it-tlestija tas-suq uniku. L-adozzjoni ta’ miżuri ewlenin taħt l-Att dwar is-Suq Uniku II ukoll se tagħti spinta lis-setturi strateġiċi għall-ekonomija tal-UE u tneħħi l-ostakli f’oqsma bħall-investimenti transkonfinali. Il-Kummissjoni ser tkompli l-ħidma tagħha fuq statut għal soċjeta' Ewropea sabiex tassigura kundizzjonijiet ekwi għall-intrapriżi kollha. Bħala parti mill-ħidma tal-Kummissjoni biex tagħti spinta lill-kompetittività fis-setturi kollha tal-politika, u partikolarment biex tassisti lill-SMEs, il-programm REFIT huwa ta’ importanza partikolari. Il-Kummissjoni eżaminat il-korp tal-liġi tal-UE u pproponiet lista ta’ attivitajiet speċifiċi, reviżjonijiet leġiżlattivi, revoki u rtirar kif ukoll evalwazzjonijiet biex jiġi żgurat li l-leġiżlazzjoni tal-UE tkun “adattat għall-għan tagħha”. Dan se jkun kontribut importanti fil-promozzjoni ta’ ambjent li jiffavorixxi n-negozju bl-issimplifikar tal-leġiżlazzjoni. Suq uniku totalment integrat u interkonness li jkopri t-telekomunikazzjonijiet, l-enerġija u t-trasport jeħtieġ infrastruttura tan-netwerk affordjabbli, aċċessibbli, effiċjenti u sigur. Dan imbagħad jeħtieġ il-mobilizzazzjoni tal-investiment privat u pubbliku, qafas regolatorju ċar, l-iżvilupp tal-ħiliet, u l-investiment fl-innovazzjoni, ir-riċerka u l-iżvilupp. L-implimentazzjoni tal-Faċilità Nikkollegaw l-Ewropa se timmobilizza l-baġit tal-UE sabiex jiġi kkatalizzat l-investiment tas-settur privat fl-infrastruttura tan-netwerk strateġika. Il-Kummissjoni ser tkompli l-ħidma tagħha biex tippromwovi u tiżviluppa l-potenzjal tal-UE fit-turiżmu. Barra minn hekk, l-isforzi biex tippromwovi l-użu mifrux ta’ servizzi diġitali u soluzzjonijiet transkonfinali interoperabbli se jixprunaw l-immodernizzar u t-trasformazzjoni ta’ amministrazzjonijiet pubbliċi, jistimulaw servizzi pubbliċi aktar miftuħa u effikaċi għan-negozju u ċ-ċittadini ndaqs. Settur pubbliku modern huwa parti essenzali mit-tweġiba tal-Ewropa għall-isfidi tas-seklu 21. Il-konsumaturi kollha tal-enerġija għandu jkollhom aċċess għal suq tal-enerġija integrat bis-sħiħ sal-2014 u jkollhom il-garanzija addizzjonali ta' rabtiet ta' enerġija ma’ Stati Membri oħra. Għandha tingħata attenzjoni speċjali fuq is-suq tal-bejgħ tal-enerġija sabiex jiġi żgurat illi l-konsumaturi jisfruttaw bis-sħiħ il-benefiċċji tas-suq tal-enerġija intern. L-effiċjenza tal-enerġija se tkun ukoll fuq quddiem nett tal-aġenda fl-2014 bil-għan li tittejjeb il-kompetittività u s-sostenibbiltà. Dwar it-trasport, iċ-ċittadini għandhom igawdu minn netwerks aktar effiċjenti u jkunu jistgħu jaqilbu faċilment bejn il-mezzi differenti. L-adozzjoni ta’ proposti f’oqsma bħall-ferroviji, l-ajruporti, l-immaniġġjar tat-traffiku tal-ajru u il-portijiet se jkunu qed jiftħu kemm opportunitajiet ġodda u jappoġġjaw infrastruttura aktar kompetittiva. F’Settembru l-Kummissjoni ppreżentat proposta li wittiet it-triq lejn suq uniku fit-telekomunikazzjoni. L-adozzjoni ta’ din il-proposta mil-leġiżlaturi tkun pass importanti lejn suq uniku dinamiku għat-telekomunikazzjonijiet sal-2015. Din il-proposta ser twaqqaf suq uniku diġitali, tagħti spinta lill-produttività u toffri lill-Ewropej aċċess għal provvista rikka ta’ kontenut kull fejn ikunu onlajn, f’kull waqt u permezz ta’ kwalunkwe apparat. Barra minn hekk, l-adozzjoni bikrija tal-proposti leġiżlattivi dwar is-sigurtà tan-netwerks u tal-informazzjoni, il-protezzjoni tad-dejta u aktar xogħol dwar il-modernizzazzjoni tal-proprjetà intellettwali huma komponenti vitali tal-aġenda diġitali. Minn perspettiva strutturali, għad hemm potenzjal sinifikanti li għadu mhux sfruttat għall-ekonomija tal-UE biex issir aktar produttiva filwaqt li tuża inqas riżorsi. It-tnaqqis tal-impatti ħżiena fuq l-ambjent se jkun kritiku għal futur sostenibbli. Użu aktar effiċjenti tar-riżorsi jikkontribwixxi għat-tkabbir, għall-ħolqien tal-impjiegi u għat-titijib tal-kompetittività, b'mod partikolari t-tnaqqis tal-ispejjeż għall-impriżi, u jġib miegħu benefiċċji sinifikanti għas-saħħa u għall-ambjent, kontijiet orħos tal-enerġija, u opportunitajiet ġodda għall-innovazzjoni u l-investiment. Dan ukoll se jkun fil-qalba ta’ kif għandha tiġi ndirizzata l-isfida tal-iskart fis-soċjetà tal-lum u kif jintużaw l-opportunitajiet ta’ riċiklaġġ bis-sħiħ. Minbarra li hija fil-qalba tal-politika riformata tal-agrikoltura, il-ġestjoni sostenibbli tar-riżorsi naturali tagħna hija ċentrali għar-riforma tal-Politika Komuni tas-Sajd, filwaqt li tipprovdi l-potenzjal għat-tkabbir ekonomiku, b’mod partikolari fiż-żoni kostali u madwar il-katina sħiħa tal-ekonomija tas-sajd. Il-proposti għal qafas 2030 għall-klima u l-enerġija se jipprovdu l-qafas għal miżuri konkreti issa meħtieġa sabiex jinkiseb tnaqqis ambizzjuz u f'waqtu tal-emissjonijiet tal-gass b’effett ta’ serra filwaqt li jiġu żgurat illi l-provvisti tal-enerġija huma kemm sikuri u għal but ta' kulħadd. Tali qafas għandu wkoll jipprovdi iżjed ċertezza għall-investiment u jiftaħ opportunitajiet ġodda ta’ xogħol. L-2014 se jitlob sforz kbir biex jissaħħaħ dan il-qafas u juri kif l-UE qed timxi ‘l quddiem, qabel in-negozjati għal ftehim internazzjonali dwar il-klima fl-2015. Il-ġustizzja u s-sigurtà L-UE għandha tħares liċ-ċittadini u tħares id-drittijiet tagħhom. Għal dan l-għan, l-applikazzjoni effettiva tar-regoli tal-UE u t-tisħiħ tal-kooperazzjoni bejn l-awtoritajiet nazzjonali fl-oqsma tas-sigurtà u l-ġustizzja huma essenzjali. Dan jinkludi għajnuna fil-ġlieda kontra l-kriminalità u l-korruzzjoni u t-theddida ta’ terroriżmu, u li jiġi żgurat ir-rispett tad-drittijiet fundamentali. It-traġedji rikorrenti fil-Mediterran, inkluż l-aħħar waħda f’Lampedusa, jkomplu jsaħħu il-ħtieġa għal azzjoni Ewropea, inkluż miżuri iktar b’saħħithom sabiex jiġi evitat it-telf ta’ ħajjiet fuq il-baħar, li jsostnu lil dawk li qed ifittxu protezzjoni internazzjonali, li jiżgura l-ħarsien tal-fruntieri tal-UE u mira ta’ traffikanti tal-bnedmin, u jsaħħu l-koperazzjoni ma’ pajjiżi terzi. L-UE għandha l-għan li tħares is-saħħa u s-sigurtà tal-ikel u tal-prodotti. L-implimentazzjoni ta' regoli imtejjba dwar is-sigurtà tal-prodotti gżall-konsumaturi u dwar is-saħħa tal-bnedmin, l-annimali u l-pjanti huma fatturi ewlenin sabiex jinkisbu l-kompettività, it-tkabbir u l-inpjiegi. Ser tingħata attenzjoni wkoll fuq il- protezzjoni ta' infrastrutturi kritiki u l-promozzjoni tal-prevenzjoni u t-tħejjija kontra – kif ukoll rispons effiċjenti għad- – diżastri. Dan ifisser li jrid jiġi żgurat illi l-enerġija nukleari tiġi wżata skont l-għola standards ta' sikurezza u sigurtà Sistemi ġudizzjarji effettivi, ambjent sikur u azzjoni ċara kontra l-frodi kollha jgħinu lill-ekonomija, kif ukoll il-politiki li b'suċċess jixprunaw il-kunfidenza u s-saħħa tal-konsumaturi. Jekk il-poplu u l-intrapriżi għandhom jisfruttaw bis-sħiħ id-drittijiet tagħhom, għandhom bżonn aċċess faċli għall-ġustizzja, b'kundizzjonijiet ekwi fil-pajjiżi kollha, b'mod partikolari fil-każ ta' tilwim transkonfinali. L-Uffiċċju tal-Prosekutur Pubbliku Ewropew, (EPPO), fuq proposta tal-Kummissjoni, ser joffri wkoll prosekuzzjoni aktar effettiva tar-reati kontra l-interessi finanzjarji tal-UE. Il-Kummissjoni qed tipprevedi aktar titjib sistemiku fir-Regolament OLAF, li huma ispirati minn dawk is-salvagwardji proċedurali fil-proposta tal-Kummissjoni dwar l-EPPO li jistgħu japplikaw għall-investigazzjonijiet amministrattivi tal-OLAF u promulgati anke qabel it-twaqqif tal-EPPO. Bit-tmiem tal-perjodu ta' tranżizzjoni kif stabbilit fit-Trattat ta' Liżbona fl-2014, il-kooperazzjoni tal-pulizija u ġudizzjarja f'materji kriminali se tkun integrata bis-sħiħ fis-sistema ġudizzjarja tal-UE. Il-Kummissjoni ser turi kif, skont il-fehma tagħha għandhom jevolvu u jidħlu aktar fil-fond il-politiki tal-ġustizzja u tal-affarijiet interni hekk kif jiġi fi tmiemu il-programm ta' Stokkolma. L-Unjoni Ewropea hija mibnija fuq ċerti valuri fundamentali ewlenin. L-Unjoni Ewropea tistrieħ fuq l-istat tad-dritt, u l-Kummissjoni ġiet imsejjħa tintervjeni meta l-istat tad-dritt jkun qed jiġi sfidat fl-Istati Membri. Il-Kummissjoni ser tipproponi qafas li jippermetti għal rispons konsistenti għal dawn is-sitwazzjonijiet, ibbażati fuq l-oġġettività u l-prinċipju tal-ugwaljanza bejn l-Istati Membri. Dan il-qafas jiġi mħaddem biss f'sitwazzjonijiet fejn ikun hemm riskju serju u sistemiku għall-istat tad-dritt, u attivat permezz ta' parametri referenzjarji mfissra minn qabel. L-azzjoni esterna UE magħquda tfisser attur globali aktar effiċjenti. L-aġenda tat-tkabbir tal-UE tgħin biex tikkonsolida l-paċi u l-istabbiltà mal-fruntieri tagħna u tippromwovi il-valuri fundamentali tagħna u d-demokrazija. Wara l-adeżjoni tal-Kroazja, il-Kummissjoni qiegħda żżomm l-impenn tagħha mal-Balkani tal-Punent u mat-Turkija. Fl-irwol doppju tagħha, ir-Rappreżentant Għoli/Viċi-President ħadmet biex tiffaċilita avvanz importanti fir-relazzjonijiet bejn is-Serbja u l-Kosovo. Il-Politika tal-Viċinat tagħna għandha l-istess għanijiet lil'hinn mill-fruntieri tagħna u ġewwa l-viċinat immedjat tagħna, fil-Lvant u n-Nofsinhar. F'dan il-kuntest hija ta' importanza partikolari l-iffirmar ta' ftehim mal-Ukraina, il-Moldova u l-Ġoerġja fil-Lvant, kif ukoll l-appoġġ għall-proċess demokratiku ta' tranżizzjoni fin-Nofsinhar. Il-kriżi kontinwa fis-Sirja reġgħet enfasizzat il-kontribuzzjoni kruċjali tal-UE biex jiġu affaċċjati l-kriżi u tkompli ssejjaħ għall-azzjoni tal-UE. Il-promozzjoni tal-paċi u tas-sigurtà hija l-pilastru ewlieni tal-azzjoni esterna tal-UE u l-isforzi tagħna ma jistgħux ikunu limitati biss għall-fruntieri tal-Ewropa. L-UE ser tkompli taħdem biex tippromwovi azzjoni għall-paċi u s-sigurtà fil-qafas ta' approċċ komprensiv, filwaqt li tiffoka fuq inizjattivi strateġiċi bħas-Sigurtà Marittima u ttejjeb l-istabbiltà f'partijiet oħra tad-dinja. L-użu tat-Taskforces biex jappoġġjaw it-tranzizzjonijiet demokratiċi ser jiġi estiz lil'hinn mill-viċinat tal-pajjiżi fin-nofsinhar tal-Ewropa għal pajjiżi bħal il-Mjanmar. L-isfidi globali, inkluż il-promozzjoni tal-istabbiltà, l-iżvilupp sostenibbli u r-riformi politiċi jeħtieġu azzjoni magħquda biex jiġu mħarsa u promossi l-interessi u l-valuri tagħna. F'dan il-kuntest, ir-relazzjonijiet ekonomiċi esterni tagħna huma strument importanti biex insaħħu l-pożizzjoni tagħna fid-dinja. L-UE hija minn ta' quddiem fil-kummerċ dinji, bniet relazzjonijet sodi ma' numru ta' imsieħba strateġiċi ewlenin u għandha aġenda ta' negozju w kummerċ ambizzjuza, kif ukoll l-implimentazzjoni ta' ftehim ġdid applikat u l-infurzar tar-regoli tal-kummerċ. Il-Kummissjoni ser iżomm l-istess ritmu ta' negozjati mal-imsieħba ewlenin. Ser tkompli taħdem ukoll lejn ftehim fl-okkażjoni tad-disa' Konferenza Ministerjali tal-WTO f'Diċembru li ġej dwar l-iffaċilitar tal-kummerċ u tagħti spinta ġdida lin-negozjati multilaterali. Għamlet proposta dwar il-protezzjoni konsulari li għandha ttejjeb l-assistenza liċ-ċittadini UE f'sitwazzjonijiet ta' kriżi. L-UE għandha rwol vitali fil-governanza ekonomika u finanzjarja dinjija, u hija minn ta' quddiem fil-promozzjoni tal-iżvilupp sostenibbli u l-ġlieda kontra t-tibdil fil-klima. Il-ġlieda globali kontra l-evażjoni tat-taxxa u s-segretezza bankarja hija minn ta' quddiem fuq l-aġenda tal-G20. Kollettivament l-UE tibqa' l-akbar donatriċi ta' assistenza globali għall-iżvilupp u l-għajnuna umanitarja fid-dinja. Il-Kummissjoni qiegħda tipprepara għas-Summit MDG/SDG, ftehim internazzjonali ġdid dwar il-klima u l-qafas post-Hyogo għall-immaniġġjar tar-riskju ta' diżastri - negozjati mportanti li jridu jiġu ppreparati matul l-2014. Se jkun importanti wkoll li ssir riflessjoni dwar il-futur tar-relazzjoni ACP-UE wara l-2020. Meta l-UE taġixxi bħala ħaġa waħda, l-influwenza tagħha ssir amplifikata. Il-konsistenza bejn id-dimensjoni interna u esterna tal-politiki tal-UE hija l-fattur kruċjali għall-influwenza tal-UE. Il-ħidma għal suq uniku tad-difiża bl-għan li tiġi żviluppata bażi industrijali tad-difiża Ewropea ser ikolha rwol prinċipali, kif ukoll tagħti sehemha fit-tkabbir u l-impjiegi. [1] L-Idoneità u l-Prestazzjoni tar-Regolamentazzjoni (REFIT): Riżultati u l-Passi li Jmiss, COM (2013) 685, 2.10.2013. Anness I: Suġġetti ta’ prijorità għall-adozzjoni mil-leġiżlatur L-Att || Titolu Sħiħ || COM/SEC/ Referenza interistituzzjonali || Data tal-adozzjoni Mekkaniżmu Uniku ta’ Riżoluzzjoni || Proposta għal Regolament tal-Parlament Ewropew u tal-Kunsill li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta’ Mekkaniżmu Uniku ta' Riżoluzzjoni u Fond Uniku għar-Riżoluzzjoni tal-Banek u li temenda r-Regolament (UE) Nru 1093/2010 tal-Parlament Ewropew u tal-Kunsill || COM(2013)520 2013/0253 (COD) || 07(2013) Qafas għall-irkupru u r-riżoluzzjoni tal-banek || Proposta għal Direttiva tal-Parlament Ewropew u tal-Kunsill li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttivi tal-Kunsill 77/91/KEE u 82/891/KE, id- Direttivi 2001/24/KE, 2002/47/KE, 2004/25/KE, 2005/56/KE, 2007/36/KE u 2011/35/KE u r-Regolament (UE) Nru 1093/2010 || COM(2012)280 2012/0150 (COD) || 06(2012) Skemi ta’ Garanzija tad-Depożiti || Proposta għal Direttiva tal-Parlament Ewropew u tal-Kunsill dwar Skemi ta' Garanzija tad-Depożiti (SGD) || COM(2010)368 2010/0207 (COD) || 07(2010) MIFID || Proposta għal Direttiva tal-Parlament Ewropew u tal-Kunsill dwar is-swieq fl-istrumenti finanzjarji li tħassar id-Direttiva 2004/39/KE tal-Parlament Ewropew u tal-Kunsill || COM(2011)656 2011/0296 (COD) || 10(2011) Attivitajiet bankarji bl-imnut (SMA II) || Proposta għal Direttiva tal-Parlament Ewropew u tal-Kunsill dwar il-komparabbiltà tat-tariffi relatati mal-kontijiet tal-ħlas, il-bdil tal-kontijiet tal-ħlas u l-aċċess għal kontijiet tal-ħlas b'karatteristiċi bażiċi || COM(2013)266 2013/0139 (COD) || 05(2013) Fondi ta’ investiment fuq terminu twil (SMA II) || Proposta għal Regolament tal-Parlament Ewropew u tal-Kunsill dwar Fondi ta’ Investiment Ewropej fuq Terminu twil || COM(2013)462 2014/0214 (COD) || 06(2013) Ġlieda Kontra l-Ħasil tal-Flus || Proposta għal Direttiva tal-Parlament Ewropew u tal-Kunsill dwar il-prevenzjoni tal-użu tas-sistema finanzjarja għall-għanijiet ta’ ħasil tal-flus u ta’ finanzjament tat-terroriżmu || COM(2013)45 2013/0025 (COD) || 02(2013) Servizzi Pubbliċi tal-Impjiegi || Proposta għal Deċiżjoni tal-Parlament Ewropew u tal-Kunsill dwar kooperazzjoni mtejba bejn is-Servizzi Pubbliċi tal-Impjiegi (PES) || COM(2013)430 2013/0202 (COD) || 06(2013) Stazzjonar tal-ħaddiema (SMA I) || Proposta għal Direttiva tal-Parlament Ewropew u tal-Kunsill dwar l-infurzar tad-Direttiva 96/71/KE dwar l-impjieg ta’ ħaddiema fil-qafas ta’ prestazzjoni ta’ servizzi || COM(2012)131 2012/0061 (COD) || 03(2012) Moviment Liberu tal-Ħaddiema || Proposta għal Direttiva tal-Parlament Ewropew u tal-Kunsill dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema || COM(2013)236 2013/0124 (COD) || 04(2013) Sigurtà tan-netwerks u tal-informazzjoni || Proposta għal Direttiva tal-Parlament Ewropew u tal-Kunsill dwar miżuri li jiżguraw livell għoli komuni ta’ sigurtà tan-netwerks u tal-informazzjoni madwar l-Unjoni || 2012/CNECT/027 COM(2013)48 2013/0027 (COD) || 02(2013) Pakkett telekom || Proposta għal Regolament tal-Parlament Ewropew u tal-Kunsill li tistabbilixxi l-miżuri biex jitlesta s-suq uniku Ewropew għall-komunikazzjoni elettronika u biex jinkiseb Kontinent Konness, u li temenda d-Direttivi 2002/20/KE, 2002/21/KE u 2002/22/KE u r-Regolamenti (KE) Nru 1211/2009 u (UE) Nru 531/2012. || COM(2013)627 2013/0309 (COD) || 09(2013) Pakkett ta' pagamenti (SMA II) || Proposta għal Direttiva tal-Parlament Ewropew u tal-Kunsill dwar is-servizzi ta' ħlas fis-suq intern li temenda d-Direttivi 2002/65/KE, 2013/36/UE u 2009/110/KE u li tħassar id-Direttiva 2007/64/KE Proposta għal Regolament tal-Parlament Ewropew u tal-Kunsill dwar it-tariffi għat-tranżazzjonijiet ta’ pagament ibbażati fuq kard || COM(2013)547 COM(2013)550 2013/0264(COD) 2013/0265 (COD) || 07(2013) Identifikazzjoni elettronika u firem (SMA I) || Proposta għal Regolament tal-Parlament Ewropew u tal-Kunsill dwar identifikazzjoni elettronika u servizzi fiduċjarji għal tranżazzjonijiet elettroniċi fis-suq intern || COM(2012)238 2012/0146 (COD) || 06(2012) Ir-raba’ pakkett ferrovjarju (SMA II) || Ir-raba’ pakkett ferrovjarju – it-tlestija taż-żona ferrovjarja unika Ewropea għat-trawwim tal-kompetittività Ewropea u t-tkabbir Ewropew Proposta għal Regolament tal-Parlament Ewropew u tal-Kunsill li jħassar ir-Regolament (KEE) Nru 1192/69 tal-Kunsill dwar regoli komuni għan-normalizzazzjoni tal-kontijiet ta' intrapriżi tal-ferrovija Proposta għal Regolament tal-Parlament Ewropew u tal-Kunsill dwar l-Aġenzija tal-Unjoni Ewropea għall-Ferroviji u li tħassar ir-Regolament (KE) Nru 881/2004 Proposta għal Regolament tal-Parlament Ewropew u tal-Kunsill li temenda r-Regolament (KE) Nru 1370/2007 fir-rigward tal-ftuħ tas-suq għas-servizzi tat-trasport ferrovjarju domestiku tal-passiġġieri Proposta għal Direttiva tal-Parlament Ewropew u tal-Kunsill li temenda d-Direttiva 2012/34/UE tal-Parlament Ewropew u tal-Kunsill tal-21 ta’ Novembru 2012 li tistabbilixxi żona ferrovjarja unika Ewropea, fir-rigward tal-ftuħ tas-suq tas-servizzi tat-trasport ferrovjarju domestiku tal-passiġġieri u l-governanza tal-infrastruttura ferrovjarja Proposta għal Direttiva tal-Parlament Ewropew u tal-Kunsill dwar l-interoperabilità tas-sistema ferrovjarja fl-Unjoni Ewropea Proposta għal Direttiva tal-Parlament Ewropew u tal-Kunsill dwar is-sikurezza ferrovjarja || COM (2013)25 COM(2013)26/2 COM (2013)27 COM(2013)28 COM(2013)29 COM(2013)30 COM(2013)31 2013/0016 (COD) 2013/0013 (COD) 2013/0014 (COD) 2013/0028 (COD) 2013/0029(COD) 2013/0015 (COD) 2013/0016 (COD) || 01(2013) Avjazzjoni ETS || Proposta għal Direttiva tal-Parlament Ewropew u tal-Kunsill li temenda d-Direttiva 2003/87/KE li tistabbilixxi skema għall-iskambju ta’ kwoti ta' emissjonijiet ta’ gassijiet serra ġewwa l-Komunità, fid-dawl tal-implimentazzjoni sal-2020 ta’ ftehim internazzjonali li japplika miżura globali unika bbażata fuq is-suq għal emissjonijiet tal-avjazzjoni internazzjonali || COM (2013)722 || 10(2013) Azzjonjiet għad-Danni || Proposta għal Direttiva tal-Parlament Ewropew u tal-Kunsill dwar ċerti regoli li jirregolaw l-azzjonijiet għad-danni skont il-liġi nazzjonali għall-ksur tad-dispożizzjonijiet tal-liġi dwar il-kompetizzjoni tal-Istati Membri u tal-Unjoni Ewropea || COM(2013)404 2013/0185 (COD) || 6(2013) Akkwist pubbliku (SMA I) || Proposta għal Direttiva tal-Parlament Ewropew u tal-Kunsill dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u dak postali Proposta għal Direttiva tal-Parlament Ewropew u tal-Kunsill dwar l-akkwist pubbliku || COM(2011)895 COM(2011)896 2011/0439 (COD) 2011/0438 (COD) || 12(2011) Fatturar elettroniku fl-akkwist pubbliku (SMA II) || Proposta għal Direttiva tal-Parlament Ewropew u tal-Kunsill dwar il-fatturar elettroniku fl-akkwist pubbliku || COM(2013)449 2013/0213 (COD) || 06(2013) Riforma tar-regoli tal-insolvenza (SMA II) || Proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1346/2000 dwar proċedimenti ta' falliment || COM(2012)744 2012/0360 (COD) || 12(2012) Pakkett dwar il-Protezzjoni tad-Dejta || Proposta għal Direttiva tal-Parlament Ewropew u tal-Kunsill dwar il-protezzjoni ta’ individwi fir-rigward tal-ipproċessar ta’ dejta personali mill-awtoritajiet kompetenti għall-finijiet ta’ prevenzjoni, investigazzjoni, sejbien jew prosekuzzjoni ta’ reati kriminali jew l-eżekuzzjoni ta’ pieni kriminali, u l-moviment liberu ta’ dik id-dejta Proposta għal Regolament tal-Parlament Ewropew u tal-Kunsill dwar il-protezzjoni tal-individwi fir-rigward tal-ipproċessar ta’ dejta personali u dwar il-moviment liberu ta’ dik id-dejta (ir-Regolament dwar il-Protezzjoni ta’ Dejta Ġenerali) || COM(2012)10 COM(2012)11 2012/0010 (COD) 2012/0011 (COD) || 01(2012) UPPE || Proposta għal Regolament tal-Kunsill dwar it-twaqqif tal-Uffiċċju tal-Prosekutur Pubbliku Ewropew || COM (2013)534 2013/0255 (APP) || 7(2013) Direttiva dwar il-kooperazzjoni amministrattiva || Proposta għal Direttiva tal-Kunsill li temenda d-Direttiva 2011/16/UE fir-rigward tal-iskambju awtomatiku obbligatorju ta' informazzjoni fil-qasam tat-tassazzjoni || COM(2013)348 2013/0188 (CNS) || 6(2013) TTF || Proposta għal Direttiva tal-Kunsill li timplimenta kooperazzjoni msaħħa fil-qasam tat-taxxa fuq it-tranżazzjonijiet finanzjarji || COM(2013)71 || 2(2013) Direttiva dwar il-prodotti tat-tabakk || Proposta għal Direttiva tal-Parlament Ewropew u tal-Kunsill dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri li jikkonċernaw il-manifattura, il-preżentazzjoni u l-bejgħ tat-tabakk u prodotti relatati || COM(2012)788 2012/0366 (COD) || 12(2012) Regolament dwar il-partiti politiċi || Proposta għal Regolament tal-Parlament Ewropew u tal-Kunsill dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej Proposta għal Regolament tal-Parlament Ewropew u tal-Kunsill li temenda r-Regolament (UE, Euratom) Nru 966/2012 fir-rigward tal-finanzjament tal-partiti politiċi Ewropej || COM(2012)499 COM(2012)712 2012/0237 (COD) 2012/0336 (COD) || 09(2012) Anness II: Inizjattivi ġodda[1] Nru || Titolu || Tip ta’ inizjattiva[2] || Deskrizzjoni tal-ambitu u l-objettivi Agrikoltura u Żvilupp Rurali 1. || Rieżami tal-qafas politiku u legali tal-UE dwar il-produzzjoni organika || Leġiżlattiva/Mhux leġiżlattiva || Kif previst fil-programm REFIT, dan ir-rieżami se jivvaluta r-rilevanza tal-qafas attwali għall-produzzjoni organika (ir-Regolament 834/2007 u l-Komunikazzjoni COM(2004) 415) għall-iżvilupp futur tas-settur. 2. || Rieżami tar-reġim għall-agrikoltura fir-reġjuni l-aktar imbiegħda (POSEI) || Leġiżlattiva/Mhux leġiżlattiva || L-inizjattiva se teżamina mill-ġdid l-arranġamenti tal-POSEI fid-dawl tar-riforma tal-PAK. Klima, enerġija u ambjent 3. || Qafas għall-politiki dwar il-klima u l-enerġija sal-2030 || Leġiżlattiva/Mhux leġiżlattiva || L-inizjattiva se tinkwadra politiki dwar l-enerġija u l-klima lil hinn mill-2020 sal-2030 biex tipprovdi perspettiva fit-tul għall-investimenti, tikseb sistema tal-enerġija tal-UE iktar sostenibbli, sikura u kompetittiva u tiżgura li l-UE wara l-2020 tkun fit-triq it-tajba biex tilħaq l-objettivi marbuta mal-klima u l-enerġija. 4. || Qafas għall-estrazzjoni sikura u mingħajr periklu tal-idrokarburi mhux konvenzjonali || Leġiżlattiva/Mhux leġiżlattiva || L-għan huwa li jiġi żgurat li l-opportunitajiet li jiddiversifikaw il-provvisti tal-enerġija u jtejbu l-kompetittività, anki bil-produzzjoni tal-idrokarburi mhux konvenzjonali, jistgħu jintużaw bla periklu u b'mod effettiv f’dawk l-Istati Membri li jagħżlu li jagħmlu dan. Il-qafas ikun jista' jimmira lejn ċarezza u prevedibbiltà għal kemm l-operaturi tas-suq kif ukoll għaċ-ċittadini inkluż għal proġetti ta’ esplorazzjoni, kunsiderazzjoni sħiħa tal-emissjonijiet ta' gass serra u ġestjoni ta' riskji klimatiċi u ambjentali, inkluż għas-saħħa, b'konformità mal-aspettattivi tal-pubbliku. Kompetizzjoni, inkluża l-agrikoltura 5. || Il-modernizzazzjoni tal-għajnuna mill-Istat f'setturi ewlenin || Mhux leġiżlattiva || Il-pakkett ikompli l-modernizzazzjoni tal-għajnuna mill-Istat f’setturi ewlenin, inkluż valutazzjoni tal-applikazzjoni tal-linji gwida dwar l-għajnuna mill-Istat għall-ajruporti u l-linji tal-ajru, ir-reviżjoni tal-linji gwida dwar l-għajnuna ambjentali, il-linji gwida tar-Riċerka, l-Iżvilupp u l-Innovazzjoni u l-linji gwida dwar l-għajnuna għas-salvataġġ u għar-ristrutturar, kif ukoll linji gwida ġodda dwar l-għajnuna mill-Istat għall-agrikoltura u l-forestrija. 6. || Modernizzazzjoni tal-għajnuna mill-Istat: Regolament għal Eżenzjoni Ġenerali Sħiħa || Mhux leġiżlattiva || Ir-reviżjoni tal-GBER, bħala parti mill-Modernizzazzjoni tal-Għajnuna mill-Istat, se tirfina l-kriterji ġenerali ta’ kompatibilità sabiex l-infiq isir aktar effettiv u l-amministrazzjoni tiġi ssimplifikata aktar. Il-pakkett jinkludi regolament ġdid ta’ eżenzjoni ta’ kategorija għall-agrikoltura u l-forestrija. Kompetizzjoni 7. || Rieżami tar-regoli tal-kompetizzjoni għal ftehimiet dwar it-trasferiment tat-teknoloġija || Mhux leġiżlattiva || L-għan tar-rieżami huwa li r-regoli attwali li ma jibqgħux validi fl-2014 jiġu aġġornati permezz tal-promozzjoni tal-liċenzjar ta' drittijiet tal-proprjetà intellettwali biex b’hekk tiġi mħeġġa l-innovazzjoni filwaqt li titħares il-kompetizzjoni. Żvilupp u Ambjent 8. || Segwitu għall-qafas ta' żvilupp għal wara l-2015 || Mhux leġiżlattiva || Din hija parti mill-proċess li jgħaqqad flimkien l-Għanijiet ta’ Żvilupp tal-Millennju (MDGs) li fl-2015 ma jibqgħux validi mal-Għanijiet ta' Żvilupp Sostenibbli (SDGs) f’qafas uniku għal aġenda ambizzjuża tal-iżvilupp wara l-2015. Iż-żmien tal-Komunikazzjoni se jiddependi fuq diskussjonijiet ta' tħejjija internazzjonali li għadhom għaddejjin. Impjiegi, Affarijiet Soċjali u Inklużjoni 9. || Pakkett ta’ mobbiltà tax-xogħol || Leġiżlattiva/Mhux leġiżlattiva || L-inizjattiva se tiffaċilita l-moviment liberu ta’ persuni fl-UE permezz ta’ koordinazzjoni aħjar tal-iskemi tas-sigurtà soċjali, u b’hekk tagħmel id-drittijiet taċ-ċittadini aktar effettivi u tikkontribwixxi fit-tkabbir u l-impjiegi. Il-pakkett se jippreżenta l-kisbiet riċenti u jinkludi r-reviżjoni tar-Regolament 883/2004 u r-Regolament 987/2009 dwar il-koordinazzjoni tas-sigurtà soċjali kif ukoll l-inizjattiva dwar ħaddiema mobbli ħafna. 10. || Komunikazzjoni fuq il-ħolqien tal-impjiegi fl-'ekonomija ekoloġika' || Mhux leġiżlattiva || Il-Komunikazzjoni se tiffoka fuq l-azzjonijiet ewlenin li jsostnu l-ħolqien tal-impjiegi u jtejbu l-effiċjenza tar-riżorsi fuq il-post tax-xogħol bħala waħda mill-isfidi ewlenin għall-kompetittività tal-Ewropa. Din se tiffoka fuq is-setturi ekonomiċi ewlenin u dwar l-antiċipazzjoni u l-iżvilupp ta’ ħiliet emerġenti għal ekonomija aktar effiċjenti fir-riżorsi. Enerġija 11. || L-istat ta’ implimentazzjoni tas-suq intern tal-enerġija u Pjan ta’ Azzjoni biex jiġi implimentat is-suq intern tal-enerġija fil-livell tal-bejgħ bl-imnut || Mhux leġiżlattiva || Fid-dawl tal-objettiv biex is-suq intern tal-enerġija jitlesta sal-2014, il-Kummissjoni se tirrapporta dwar il-progress fl-implimentazzjoni tal-acquis dwar l-enerġija u l-azzjonijiet identifikati fil-Pjan ta’ Azzjoni deskritti fil-Komunikazzjoni dwar is-Suq Intern tal-Enerġija minn Novembru 2012. Il-Kummissjoni se toħroġ ukoll inizjattiva tas-suq bl-imnut bil-għan li tiffaċilita l-impenn tal-konsumatur, trawwem il-kompetizzjoni u ssaħħaħ l-arkitettura tas-sistema tal-enerġija għall-benefiċċju tal-konsumaturi tal-enerġija. Intrapriża u Industrija 12. || Pakkett ta’ politika industrijali || Mhux leġiżlattiva || Il-Komunikazzjoni dwar il-politika industrijali se tkompli tikkunsidra l-manifattura u s-servizzi relatati fl-UE bil-ħsieb li ttejjeb il-kompetittività tal-kumpaniji Ewropej. Il-pakkett se jinkludi rieżami tal-leġiżlazzjoni tas-suq intern għall-prodotti industrijali, immirat lejn l-eliminazzjoni tal-ostakli għall-kummerċ, iż-żieda fil-kwalità u l-effiċjenza tal-leġiżlazzjoni u sabiex l-acquis ikun aġġornat mal-aħħar prattiki u żviluppi. 13. || Pjan ta’ azzjoni għall-industrija tad-difiża || Mhux leġiżlattiva || L-inizjattiva se tistabbilixxi sett konkret ta’ azzjonijiet għat-titjib tal-kompetittività tal-industrija tad-difiża. Ambjent 14. || Effiċjenza fir-riżorsi u l-iskart || Leġiżlattiva || L-inizjattiva se tibni fuq il-progress li sar fl-implimentazzjoni tal-Pjan Direzzjonali għal Ewropa Effiċjenti fl-Użu tar-Riżorsi u stabbiliet il-pedamenti prinċipali meħtieġa għall-potenzjal ekonomiku tal-UE biex tkun aktar produttiva filwaqt li tuża anqas riżorsi u timxi 'l quddiem lejn ekonomija ċirkulari. Din se tinkludi l-konklużjonijiet meħudin mill-iżvilupp ta' indikaturi u miri adatti u r-rieżami tal-miri ewlenin fil-leġiżlazzjoni tal-UE dwar l-iskart (f'konformità mal-klawżoli tar-rieżami fid-Direttiva Qafas dwar l-Iskart, id-Direttiva dwar il-Miżbliet u d-Direttiva dwar l-Imballaġġ) u se twettaq evalwazzjoni ex-post tad-direttivi dwar il-flussi tal-iskart, inkluża valutazzjoni tal-għażliet sabiex titjieb il-koerenza bejniethom. Ugwaljanza 15. || L-indirizzar tal-inugwaljanza fil-pagi bejn in-nisa u l-irġiel || Mhux leġiżlattiva || Din l-inizjattiva tkun tista' tippromwovi u tiffaċilita l-applikazzjoni effettiva tal-prinċipju ta’ paga indaqs fil-prattika u tgħin lill-Istati Membri biex isibu l-aħjar approċċi sabiex jitnaqqas id-distakk persistenti fil-pagi bejn in-nisa u l-irġiel. Il-Konvenzjoni Ewropea dwar id-Drittijiet tal-Bniedem (adeżjoni mal-UE) 16. || L-adeżjoni tal-UE mal-KEDB – regoli interni || Leġiżlattiva || L-inizjattiva tistabbilixxi r-regoli legali li huma meħtieġa biex l-adeżjoni li jmiss għall-Konvenzjoni Ewropea dwar id-Drittijiet tal-Bniedem issir operattiva internament. Azzjoni Esterna u Marittima 17. || Strateġija tas-Sigurtà Marittima tal-UE || Mhux leġiżlattiva || Komunikazzjoni Konġunta mar-Rappreżentant Għoli se tistabbilixxi qafas strateġiku koerenti, li jgħaqqad is-sigurtà interna u esterna, u jibni fuq kooperazzjoni ċivili u militari, komplementarjetajiet u riżorsi kondiviżi, għal indirizzar aħjar tat-tħassib ewlieni dwar is-sigurtà marittima. Affarjiet Interni 18. || Il-ġlieda kontra l-estremiżmu vjolenti || Mhux leġiżlattiva || Il-Komunikazzjoni tissuġġerixxi lill-Istati Membri kif jiżviluppaw għodod ġodda biex jiġġieldu jew jipprevjenu forom ta’ estremiżmu vjolenti. Il-Komunikazzjoni se tfassal rakkomandazzjonijiet magħmulin min-Netwerk Kontra r-Radikalizzazzjoni, stabbilit fl-2011, u tinkludi wkoll elementi biex tiġi riveduta l-Istrateġija tal-UE dwar ir-radikalizzazzjoni u r-reklutaġġ. Għajnuna Umanitarja 19. || Tħejjija tal-pożizzjoni tal-UE dwar il-qafas ta' wara Hyogo || Mhux leġiżlattiva || L-inizjattiva se tinkwadra l-kontribuzzjoni tal-UE għad-diskussjonijiet dwar il-qafas internazzjonali wara l-2015 għal azzjoni fit-tnaqqis tar-riskju tad-diżastri. Ġustizzja u Affarijiet Interni 20. || Il-prijoritajiet futuri fl-oqsma tal-ġustizzja u l-affarijiet interni || Mhux leġiżlattiva || Bil-programm ta’ Stokkolma li wasal biex jintemm fl-2014 u l-politiki dwar il-libertà, is-sigurtà u l-ġustizzja integrati bis-sħiħ fis-sistema tal-UE, il-Kummissjoni se tippreżenta Komunikazzjoni dwar il-futur tal-politika tal-ġustizzja tal-UE u Aġenda Ewropea ġdida għall-affarijiet interni. Ġustizzja u Intrapriża 21. || L-Att Ewropew tal-Aċċessibilità || Leġiżlattiva/Mhux leġiżlattiva || L-inizjattiva se ttejjeb is-suq tal-merkanzija u s-servizzi li huma aċċessibbli għal persuni b'diżabilitajiet u anzjani, ibbażati fuq l-approċċ “disinn għal kulħadd”. Din l-inizjattiva li tiffavorixxi lin-negozju se tinkludi miżuri vinkolanti biex tippromwovi l-akkwist u l-armonizzazzjoni tal-istandards ta' aċċessibbiltà. L-inizjattiva bħalissa tinsab fi proċess ta’ konsultazzjoni mal-industriji u mal-partijiet interessati. 22. || Approċċ ġdid għall-falliment kummerċjali u insolvenza || Leġiżlattiva/Mhux leġiżlattiva || L-objettiv ta’ din l-inizjattiva huwa li jitwaqqfu standards minimi fil-qasam ta' proċeduri ta' qabel l-insolvenza (riorganizzazzjoni) u t-tieni opportunità għal imprendituri onesti. Din għandha l-għan li telimina l-ostakoli għall-kummerċ u l-investiment transkonfinali billi toħloq kundizzjonijiet ekwi għad-debituri u l-kredituri li jinsabu fi Stati Membri differenti. Suq Intern u Servizzi 23. || Is-segwitu tal-Green Paper dwar il-finanzjament fit-tul tal-ekonomija tal-UE || Leġiżlattiva/Mhux leġiżlattiva || L-objettiv politiku ewlieni huwa li tiżdied il-provvista tal-kapital għall-investiment fit-tul. Dan jista’ jirrikjedi l-adattament jew tibdil tal-kundizzjonijiet tal-qafas u b’mod partikolari r-regolamentazzjoni tas-swieq finanzjarji sabiex ikun żgurat li s-swieq finanzjarji qegħdin f’qagħda aħjar biex jipprovdu finanzjament fit-tul. 24. || Rieżami tal-acquis dwar id-drittijiet tal-awtur || Leġiżlattiva/Mhux leġiżlattiva || L-iskop huwa li jiġu eżaminati mill-ġdid id-dispożizzjonijiet fil-qafas tal-EU tad-drittijiet tal-awtur li huma rilevanti għad-disponibbiltà online ta’ materjal protett bid-drittijiet tal-awtur u drittijiet relatati, bil-għan li jiġi żgurat li dan il-qafas ikun adatt għall-iskop fl-era diġitali. Dan ifisser, inter alia, qafas modern li jinkoraġġixxi prattiki innovattivi tas-suq, jiggarantixxi għarfien effettiv u rimunerazzjoni tad-detenturi tad-drittijiet, jipprovdi inċentiv sostenibbli għall-kreattività, id-diversità kulturali u l-innovazzjoni, iżid l-għażla għal offerti legali minn utenti aħħarin u jiftaħ l-aċċess għalihom, jippermetti mudelli kummerċjali ġodda li jinħolqu u b’mod aktar effettiv jikkontribwixxi għall-ġlieda kontra l-offerti illegali u l-piraterija. 25. || Qafas għall-ġestjoni u għar-riżoluzzjoni ta' kriżijiet għall-istituzzjonijiet finanzjarji minbarra l-banek || Leġiżlattiva || Bil-għan li tissaħħaħ l-istabbiltà finanzjarja u b’mod parallel mal-qafas għas-settur bankarju, l-inizjattiva se tiżgura li istituzzjonijiet finanzjarji mhux bankarji jistgħu jiġu riżolti b'mod effettiv mingħajr ma jikkawżaw impatt sistemiku. Ħarsien tal-interessi finanzjarji tal-UE 26. || Ir-Riforma tal-OLAF || Leġiżlattiva || Wara l-Komunikazzjoni dwar it-titjib tal-governanza tal-OLAF u t-tisħiħ tas-salvagwardji proċedurali fl-investigazzjonijiet, aktar titjib sistemiku tar-Regolament tal-OLAF jista' jsir, ispirat minn salvagwardji proċedurali fil-proposta tal-Kummissjoni dwar l-istabbiliment ta’ Uffiċċju tal-Prosekutur Pubbliku Ewropew iżda li jistgħu jiġu trasposti għall-investigazzjonijiet amministrattivi tal-OLAF u ppromulgati anki qabel ma jiġi stabbilit l-UPPE. Dan jista' jinkludi tisħiħ tar-rieżami legali tal-miżuri investigattivi permezz tal-uffiċċju l-ġdid ta' Kontrollur indipendenti tas-salvagwardji proċedurali, u salvagwardji proċedurali mtejba għal atti simili ta' tfittxija u qbid imwettqa mill-OLAF fl-istituzzjonijiet. Riċerka u Innovazzjoni u Affarijiet Ekonomiċi u Monetarji 27. || Riċerka u innovazzjoni bħala sorsi ġodda ta’ tkabbir || Mhux leġiżlattiva || B’segwitu għall-Unjoni tal-Innovazzjoni, din il-Komunikazzjoni se tivvaluta kif l-ekonomija tal-innovazzjoni tippromwovi l-kompetittività u se tipprovdi bażi ta’ evidenza biex jiġu identifikati l-investimenti ta’ prijorità flimkien mar-riformi strutturali meħtieġa fil-kuntest tal-konsolidazzjoni fiskali u l-ħolqien tal-potenzjal ta' tkabbir. Stat tad-Dritt 28. || L-istat tad-dritt fl-Unjoni Ewropea || Mhux leġiżlattiva || Il-Komunikazzjoni se tniedi riflessjoni dwar qafas għal rispons konsistenti fejn l-istat tad-dritt huwa kkontestat. It-tassazzjoni u l-Unjoni Doganali 29. || Lejn sistema definittiva tal-VAT || Mhux leġiżlattiva || L-inizjattiva ssegwi l-Komunikazzjoni ta’ Diċembru 2011 dwar il-futur tal-VAT u għandha l-għan li tagħti gwida dwar kif għandu jiġi implimentat il-prinċipju ta’ destinazzjoni għat-tassazzjoni tal-merkanzija u servizzi fl-UE bħala l-aħjar mod kif l-affarijiet jitmexxew ’il quddiem, billi l-objettiv fit-tul tat-tassazzjoni fl-Istat Membru ta’ oriġini jiġi abbandunat. Anness III: L-azzjonijiet REFIT Nru || Titolu || Tip ta’ inizjattiva[3] || Deskrizzjoni 1. || Riformulazzjoni u amalgamazzjoni ta’ tliet Direttivi fil-qasam tal-informazzjoni u l-konsultazzjoni tal-ħaddiema[4] || Leġiżlattiva (Riformulazzjoni) || Ir-riformulazzjoni u l-amalgamazzjoni ta’ tliet Direttivi minbarra kontroll tal-idoneità ppubblikat f'Lulju 2013[5] sabiex jiġu indirizzati l-kwistjonijiet mressqa mill-SWD tal-Kummissjoni (u titjieb l-operazzjoni tad-Direttivi). Din l-inizjattiva hija soġġetta għal konsultazzjoni tal-imsieħba soċjali. 2. || Reviżjoni tal-leġiżlazzjoni dwar l-Iġjene tal-Ikel || Leġiżlattiva (Simplifikazzjoni, Sostituzzjoni) || Id-dispożizzjonijiet tal-iġjene se jinbidlu b’att ġdid, il-proċeduri se jiġu ssimplifikati u approċċ flessibbli għall-SMEs se jissaħħaħ. 3. || Simplifikazzjoni tal-leġiżlazzjoni dwar il-mediċina veterinarja || Leġiżlattiva (Simplifikazzjoni) || Awtorizzazzjoni ta' kummerċjalizzazzjoni hija meħtieġa għat-tqegħid fis-suq ta’ mediċina veterinarja fis-suq fl-UE. Il-piż amministrattiv għall-industrija farmaċewtika veterinarja se jitnaqqas permezz ta’ proċeduri simplifikati u aktar effiċjenti biex tinkiseb u tinżamm awtorizzazzjoni ta' kummerċjalizzazzjoni. 4. || Regolament Qafas li Jintegra l-Istatistika tan-Negozju (FRIBS)[6] || Leġiżlattiva || Din l-inizjattiva għandha l-għan li tintegra l-istatistika tan-negozju f’qafas legali komuni sabiex tiġi ssimplifikata u rrazzjonalizzata l-arkitettura ta’ referenza għal statistika Ewropea tan-negozju, b'hekk jitnaqqas il-piż żejjed fuq dawk li jwieġbu. 5. || Regolament Qafas għall-integrazzjoni tal-istatistika soċjali[7] || Leġiżlattiva || Din l-inizjattiva għandha l-għan li tintegra l-istatistika soċjali f’qafas legali komuni sabiex tiġi ssimplifikata u rrazzjonalizzata l-arkitettura ta’ referenza għall-istatistiċi soċjali Ewropej, b'hekk jitnaqqas il-piż żejjed fuq dawk li jwieġbu. 6. || Riforma tas-Sistema ta' Stħarriġ tal-Farms. || Leġiżlattiva || L-att bażiku se jitqassar u se jiġi ssimplifikat u akkumpanjat minn att iddelegat fid-dawl tal-istħarriġ tal-farms li jmiss ippjanat għall-2020. 7. || Riformulazzjoni ta’ tmien Direttivi fil-liġi tal-kumpaniji[8] || Leġiżlattiva (Kodifikazzjoni) || Id-direttivi dwar il-liġi tal-kumpaniji jittrattaw it-twaqqif u l-funzjonament tad-ditti. Huma jkopru t-twaqqif u r-reġistrazzjoni ta’ kumpaniji, il-protezzjoni għall-investituri (eż. permezz ta’ rekwiżiti kapitali), fużjonijiet u diviżjonijiet, kif ukoll ċerti aspetti ta’ rappurtar. Xi aspetti tas-sistema legali attwali f’dan il-qasam huma diffiċli biex jiġu applikati, b’mod partikolari għall-SMEs.[9] Għaddejja ħidma biex jinħoloq sett ta’ regoli wieħed, li huwa faċli biex jintuża dwar il-liġi tal-kumpaniji eżistenti billi jiġu kkodifikati tmien Direttivi tal-Liġi tal-Kumpaniji[10]. L-istrument legali l-ġdid se jsegwi iċ-"ċiklu tal-ħajja ta’ kumpanija" – mill-inkorporazzjoni tagħha sax-xoljiment. Dan se jinkludi taqsima komuni b'definizzjonijiet u obbligi ta’ rappurtar u jirriżulta f’simplifikazzjoni sinifikanti tar-regoli tal-UE dwar kumpaniji pubbliċi u privati ta' responsabbiltà limitata. 8. || Ir-reviżjoni u s-simplifikazzjoni tar-regoli dwar l-Għajnuna mill-Istat fis-settur agrikolu || Leġiżlattiva (Reviżjoni) || Ir-regoli dwar l-Għajnuna mill-Istat fil-qasam tal-agrikoltura se jiġu riveduti bil-għan li jsiru ekonomikament aktar sinifikanti, b'enfasi fuq il-każijiet li għandhom impatt reali fuq il-kompetizzjoni u l-kummerċ fis-Suq Uniku kif ukoll is-simplifikazzjoni tar-regoli u l-proċeduri u biex jittaffa l-piż fuq l-SMEs. 9. || Reviżjoni u simplifikazzjoni tal-qafas legali għall-biedja organika || Leġiżlattiva (Reviżjoni) || Ir-reviżjoni tal-leġiżlazzjoni tal-biedja organika se tindirizza l-inkonsistenzi, il-lakuni u l-miżuri mhux effettivi, se tissimplifika r-regoli u tnaqqas l-ispejjeż regolatorji. 10. || Kodifikazzjoni ta’ sitta u għoxrin Regolament tal-Kunsill wara l-adozzjoni ta’ żewġ regolamenti ta' abilitazzjoni rigward il-politika kummerċjali komuni[11] || Leġiżlattiva (Kodifikazzjoni) || Dawn il-proposti se jikkodifikaw il-leġiżlazzjoni rispettiva u jressquha f’konformità mat-TFUE. 11. || Regolament 1418/2007 dwar l-Esportazzjoni tal-Irkupru ta’ skart mhux perikoluż[12] || Leġiżlattiva (Simplifikazzjoni) || Ir-Regolament se jiġi aġġornat, il-proċeduri se jkunu ssimplifikati u l-piż amministrattiv jitnaqqas. 12. || Simplifikazzjoni tad-dispożizzjonijiet dwar l-aċċess għas-suq internazzjonali tat-trasport bit-triq [13] || Leġiżlattiva (Simplifikazzjoni) || Din il-proposta se tissimplifika u tallinja d-dispożizzjonijiet dwar l-aċċess għas-suq internazzjonali tat-trasport bit-triq tal-merkanzija u t-twaqqif ta’ impriżi tal-iskariġġ bit-triq. Din se tissimplifika r-regoli ta' infurzar u se tippermetti verifiki immirati u effettivi mill-awtoritajiet nazzjonali. 13. || Regolament tal-Awtorizzazzjonijiet tas-Sajd[14] || Leġiżlattiva (Riformulazzjoni) || Riformulazzjoni tar-Regolament ta' Awtorizzazzjoni tas-Sajd attwali (FAR) sabiex tiġi ssimplifikata s-sistema attwali, jittaffew il-kwistjonijiet ta’ rekwiżiti tad-dejta varjabbli ħafna mill-Istati Membri, titjieb il-konsistenza bejn il-FAR u l-ġlieda kontra s-sajd illegali, mhux dikjarat u regolat u l-qafas ta’ kontroll kif ukoll b’mod aktar ġenerali bl-objettivi tad-Dimensjoni Esterna tal-politika tal-PKS. 14. || Miżuri tekniċi għall-protezzjoni tal-organiżmi tal-baħar || Leġiżlattiva || Il-miżuri tekniċi se jiġu ssimplifikati, allinjati mal-objettivi tal-Politika Komuni tas-Sajd il-ġdida u jinġabru f’Regolament ta’ Qafas ġdid. 15. || Tħassir tad-Direttiva 1999/45/KE dwar il-klassifikazzjoni, l-imballaġġ u l-ittikkettjar ta’ preparazzjonijiet perikolużi: || Leġiżlattivi (Tħassir) || Din id-Direttiva ma baqgħetx valida wara l-adozzjoni ta’ regoli ġodda dwar il-klassifikazzjoni, l-ittikkettar u l-imballaġġ tas-sustanzi u t-taħlitiet fl-2008. 16. || Tħassir tad-direttiva tal-Kunsill dwar assistenza lill-Kummissjoni u kooperazzjoni mill-Istati Membri fl-eżami xjentifiku ta’ kwistjonijiet dwar l-ikel[15] || Leġiżlattiva (Tħassir) || Id-Direttiva għaddiet minn bidliet fil-leġiżlazzjoni u l-istruttura tal-kooperazzjoni xjentifika. Issa dawn il-kompiti huma żgurati mill-EFSA (Awtorità Ewropea dwar is-Sigurtà fl-Ikel). 17. || Tħassir tar-Regolament tal-Istatistika dwar l-Azzar[16] || Leġiżlattiva (Tħassir) || L-istatistika dwar l-azzar issa qed tinġabar permezz ta' arranġamenti differenti. Għaldaqstant il-leġiżlazzjoni ma għadhiex aktar meħtieġa. 18. || Tħassir tad-Deċiżjoni tal-Kunsill dwar l-arranġamenti għall-koperazzjoni bejn l-unitajiet tal-intelliġenza finanzjarja tal-Istati Membri fir-rigward tal-iskambju tal-informazzjoni[17] || Leġiżlattiva (Tħassir) || Din il-leġiżlazzjoni se tgħaddi għad-Direttiva dwar il-Ġlieda Kontra l-Ħasil tal-Flus Iż-żmien ta’ tħassir se jiddependi fuq l-adozzjoni u l-implimentazzjoni tal-proposta tad-Direttiva dwar il-Ġlieda Kontra l-Ħasil tal-Flus, adottata mill-Kummissjoni fil-5/02/2013 li permezz tagħha d-Deċiżjoni 2000/642/ĠAI ma għadhiex valida. 19. || Tħassir tad-Direttiva 2007/38/KE dwar ir-retrofitting ta’ mirja fuq vetturi tqal tal-merkanzija || Leġiżlattiva (Tħassir) || Id-direttiva m’għadhiex rilevanti. Il-kontenut tagħha ġie indirizzat bir-regolamenti dwar l-approvazzjoni tat-tip ta’ vetturi tqal tal-merkanzija. 20. || Tħassir tad-Direttiva 2009/33/KE dwar il-promozzjoni ta’ vetturi ta’ trasport fuq it-triq nodfa u effiċjenti fl-użu tal-enerġija || Leġiżlattiva (Tħassir) || Id-Direttiva ma għadhiex meħtieġa billi l-kontenut tagħha ġie inkorporat fir-regoli l-ġodda tal-akkwisti pubbliċi orizzontali. 21. || Tħassir tad-deċiżjoni tal-Kunsill dwar l-iffissar ta’ mira tal-Komunità għal tnaqqis fil-konsum ta’ sorsi primarji ta’ enerġija fil-każ ta’ diffikultajiet fil-provvista ta’ żejt mhux maħdum u prodotti petroliferi[18] || Leġiżlattiva (Tħassir) || Id-Deċiżjoni ma għadhiex valida, illum ir-rilaxx tal-ħażniet ta’ emerġenza huwa ġeneralment meqjus bħala l-għodda ta' reazzjoni ewlenija f’każ ta’ interruzzjoni tal-provvista taż-żejt – dan jista’ jissostitwixxi l-volumi nieqsa malajr u mingħajr ma jfixkel l-attività ekonomika tal-UE u tal-ħajja taċ-ċittadini tagħha. Id-Direttiva l-ġdida dwar il-Ħażniet taż-Żejt (adottata fl-2009 – id-dispożizzjonijiet kollha fis-seħħ mill-2013) tkopri ħażniet ta’ emerġenza u tinkludi l-possibbiltà ta’ mira għal tnaqqis fil-konsum. Anness IV: Lista ta' rtirar ta' proposti pendenti li qed jiġu kkunsidrati[19] Nru || COM/SEC/ Referenza interistituzzjonali || Titolu || Ir-raġunijiet għall-irtirar || Referenza tal-proposta tal-Kummissjoni fil-ĠU Żvilupp u Kooperazzjoni-Europe Aid 1. || COM (2009) 395 2009/0111/CNS || Proposta għal REGOLAMENT TAL-KUNSILL li temenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe || Ma għadhiex valida. Ir-rieżami tal-elenkar issa huwa previst fid-Deċiżjoni 2011/101/PESK. Ir-reġim tas-sanzjonijiet ma jiġix affettwat. || ĠU C 26, 28 01 2011, p. 4 Żvilupp u Kooperazzjoni-Europe Aid/ Strumenti tal-Politika Barranija 2. || COM(2009) 195 2009/0058/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 1717/2006 li jistabbilixxi Strument għall-Istabbiltà || Ma għadhiex valida. Ir-Regolament li għandu jiġi emendat se jiskadi fl-aħħar tas-sena 2013 u l-proposta leġiżlattiva l-ġdida għal Strument għall-Istabbiltà ġiet adottata mill-Kummissjoni fil-qafas tal-pakkett leġiżlattiv 2014-2020 għal azzjonijiet esterni -COM(2011) 845. || ĠU C 296, 30 01.2010, p. 5 Impjiegi, Affarijiet Soċjali u Inklużjoni 3. || COM(2011)336 2011/0147/COD || Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 1927/2006 li jistabbilixxi l-Fond Ewropew ta’ Aġġustament għall-Globalizzazzjoni || Ma għadhiex valida. Ir-Regolament li għandu jiġi emendat ma jibqax validu fl-aħħar tas-sena 2013. Proposta leġiżlattiva ġdida għall-Fond Ewropew ta’ Aġġustament għall-Globalizzazzjoni (2014-2020) ġiet adottata mill-Kummissjoni bħala parti mill-Pakkett tal-qafas finanzjarju pluriennali. || ĠU C 264, 8.09.2010, p. 4 Ambjent 4. || COM(2003) 624 2003/0246/COD || Proposta għal DIRETTIVA TAL-PARLAMENT EWROPEW U TAL-KUNSILL dwar l-aċċess għall-ġustizzja fi kwistjonijiet ambjentali || Din il-proposta hija pendenti quddiem il-koleġiżlaturi mill-2003 u matul dan iż-żmien ma sar l-ebda progress effettiv. Il-Kummissjoni se tikkunsidra metodi alternattivi biex jiġu ssodisfati l-obbligi taħt il-Konvenzjoni ta’ Aarhus u qed tmexxi valutazzjoni tal-impatt. || ĠU C96, 21.04. 2004, p. 22 5. || COM(2006)232 finali || Proposta għal Direttiva tal-Parlament Ewropew u tal-Kunsill li tistabbilixxi qafas għall-ħarsien tal-ħamrija u li temenda d-Direttiva 2004/35/KE || Il-Kummissjoni tinnota li l-proposta kienet pendenti għal tmien snin li matulhom ma ttieħdet l-ebda azzjoni effettiva. Għaldaqstant il-Kummissjoni se teżamina bir-reqqa jekk l-objettiv tal-proposta, li hija se tissokkta, iseħħ bl-aħjar mod billi tinżamm il-proposta jew billi tiġi rtirata, b’hekk titwitta t-triq għal inizjattiva alternattiva fil-mandat li jmiss. Dan se jiġi ġġudikat fuq jekk l-adozzjoni tintlaħaqx qabel l-elezzjonijiet tal-Parlament Ewropew. || ĠU L 200, 22.7.2010, p. 11 Il-Eurostat 6. || COM (2011)335 2011/0146/COD || Proposta għal REGOLAMENT TAL-PARLAMENT EWROPEW U TAL-KUNSILL dwar l-istatistika Ewropea fuq is-sikurezza mill-kriminalità || Ma għadhiex valida. Il-Parlament Ewropew adotta riżoluzzjoni negattiva. Barra minn hekk din mhijiex diskussa fil-Kunsill. Il-kwistjoni għadha topika u l-Kummissjoni se taħdem fuq mod ieħor sabiex jintlaħqu l-objettivi tal-proposta. || ĠU C 264, 8.09.2010, p. 3 Il-Qasam tar-Relazzjonijiet Esterni 7. || COM(1973) 1929 || Proposition de règlement du Conseil portant ouverture, répartition et mode de gestion du contingent tarifaire communautaire d'autres tissus de coton, de la position 55.09 du tarif douanier commun, originaires de la République libanaise (année 1974) || Ma għadhiex valida. Sadanittant il-prodott ikkonċernat ġie liberalizzat. || - 8. || COM(1980) 662 || Proposition de règlement rendant applicable des décisions des Conseils de coopération CEE-Algérie, Maroc, Tunisie, Egypte, Liban, Jordanie, Syrie …, remplaçant les Unités de Compte par les Unités de Compte Européennes dans le protocole nº 2 de l'accord entre la Communauté économique européenne et ces pays || Ma għadhiex valida. Il-proposta ġiet adottata fir-rigward tal-Eġittu, il-Libanu, il-Ġordan u l-Marokk. Il-Ftehimiet kollha mal-pajjiżi kkonċernati, ħlief is-Sirja, ġew sostitwiti mill-Ftehimiet ta’ Assoċjazzjoni. Għalkemm il-Ftehim mas-Sirja għadu fis-seħħ, se jkun sostitwit minn Ftehim ta’ Assoċjazzjoni li diġà ngħata bidu. || - 9. || COM(1983) 303 || Propositions de règlements du Conseil modifiant une nouvelle fois les articles 6 et 17 du protocole relatif à la définition de la notion de produits originaires et aux méthodes de coopération administrative des accords de coopération entre la Communauté économique européenne et l'Algérie, l'Égypte, La Jordanie, le Liban, le Maroc, la Syrie et la Tunisie || Ma għadhiex valida. Il-proposta ġiet adottata fir-rigward tal-Eġittu u l-Libanu. Il-Ftehimiet kollha mal-pajjiżi kkonċernati, ħlief is-Sirja, ġew sostitwiti mill-Ftehimiet ta’ Assoċjazzjoni. Għalkemm il-Ftehim mas-Sirja għadu fis-seħħ, se jkun sostitwit minn Ftehim ta’ Assoċjazzjoni li diġà ngħata bidu. || - 10. || COM(1985) 534 || Proposition de règlement (CEE) du Conseil modifiant en ce qui concerne certaines opérations avec l'Afrique du Sud, les régimes applicables aux importations et exportations de certains produits || Ma għadhiex valida. Ir-raġunijiet li wasslu biex din il-proposta ma għadhiex teżisti. || - 11. || COM(1989) 19 || Proposition de règlement du Conseil portant suspension de concessions tarifaires et relèvements des droits de la nomenclature combinée applicable à certains produits originaires des Etats-Unis || Ma għadhiex valida. Ir-raġunijiet li wasslu biex din il-proposta ma għadhiex teżisti. || - Saħħa u Konsumaturi 12. || COM(2008) 663 immodifikata minn COM(2011) 633, u COM (2012) 48 2008/0256/COD || Proposta għal DIRETTIVA TAL-PARLAMENT EWROPEW U TAL-KUNSILL li temenda, fir-rigward tal-informazzjoni għall-pubbliku inġenerali dwar prodotti mediċinali soġġetti għal preskrizzjoni medika, id-Direttiva 2001/83/KE dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem || Il-proposta oriġinali nqasmet f’żewġ proposti sabiex tiġi ffaċilitata d-diskussjoni mill-koleġiżlaturi. L-aspetti fir-rigward tal-farmakoviġilanza ġew inkorporati fi proposta ġdida COM (2012) 52 li ġiet adottata bħala Direttiva 2012/26/UE tal-Parlament Ewropew u tal-Kunsill tal-25 ta’ Ottubru 2012 li temenda d-Direttiva 2001/83/KE. L-aspetti dwar l-"informazzjoni lill-pazjenti" ġew inkorporati fil-proposta emendata COM (2012) 48. Id-diskussjonijiet fil-Kunsill urew li ftehim dwar din il-proposta ma jistax jintlaħaq. || ĠU C 37, 10 02 2012, p. 15, u ĠU C 102, 5 04 2012, p. 27 13. || COM(2008) 662 immodifikata minn COM(2011) 0632 u COM (2012) 0049 2008/0255/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda, fir-rigward ta' informazzjoni lill-pubbliku ġenerali dwar prodotti mediċinali għall-użu mill-bniedem soġġetti għal preskrizzjoni medika, ir-Regolament (KE) Nru 726/2004 li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini || Il-proposta oriġinali nqasmet f’żewġ proposti sabiex tiġi ffaċilitata d-diskussjoni mill-koleġiżlaturi. L-aspetti fir-rigward tal-farmakoviġilanza ġew inkorporati fi proposta ġdida COM (2012)51 li ġiet adottata bħala Direttiva 2012/1027/UE tal-Parlament Ewropew u tal-Kunsill tal-25 ta’ Ottubru 2012 li temenda d-Direttiva Nru 726/2004. L-aspetti dwar l-"informazzjoni lill-pazjenti" ġew inkorporati fil-proposta emendata COM (2012) 49. Id-diskussjonijiet fil-Kunsill urew li ma jistax jintlaħaq ftehim dwar din il-proposta. || ĠU C37, 10 02 2012, p. 15, u ĠU C102, 5 04 2012, p. 27 Riżorsi Umani u Sigurtà 14. || COM (2005) 190 1 2005/0072/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KEE) Nru 1210/90 dwar l-istabbiliment tal-Aġenzija tal-Ambjent Ewropew u n-Network tal-Informazzjoni u l-Osservazzjoni tal-Ambjent Ewropew fir-rigward tal-mandat tad-Direttur Eżekuttiv || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-Approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 15. || COM(2005) 190 2 2005/0073/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KEE) Nru 337/75 li jwaqqaf Ċentru Ewropew għall-Iżvilupp ta’ Taħriġ Professjonali fir-rigward tal-mandat tad-Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-Approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 16. || COM(2005) 190 3 2005/0074/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KEE) Nru 1365/75 dwar il-ħolqien ta’ Fondazzjoni Ewropea għal titjib tal-kondizzjonijiet tal-ħajja u tax-xogħol fir-rigward tal-mandat tad-Direttur u l-Viċi Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-Approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 17. || COM(2005) 190 4 2005/0075/ COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KEE) Nru 1360/90 li jistabbilixxi Fondazzjoni Ewropea għat-Taħriġ fir-rigward tal-mandat tad-Direttur || Permezz tad-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012) din il-proposta ma tibqax valida. || ĠU C 172, 12.7.2005, p. 26 18. || COM(2005) 190 5 2005/0076/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KEE) Nru 302/93 dwar it-twaqqif taċ-Ċentru Ewropew ta' Monitoraġġ tad-Drogu u d-Dipendenza mid-Drogi fir-rigward tal-mandat tad-Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-Approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 19. || COM(2005) 190 6 2005/0077/COD || Proposta għal REGOLAMENT TAL-KUNSILL li temenda r-Regolament (KE) Nru 40/94 dwar il-mandat tal-President tal-Uffiċċju għall-Armonizzazzjoni fis-Suq Intern || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 20. || COM(2005) 190 7 2005/0078/COD || Proposta għal REGOLAMENT TAL-KUNSILL li temenda r-Regolament (KE) Nru 2100/94 dwar it-tul tal-mandat tal-President tal-Uffiċċju Komunitarju tal-Varjetajiet tal-Pjanti || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 21. || COM(2005) 190 8 2005/0079/COD || Proposta għal REGOLAMENT TAL-KUNSILL li temenda r-Regolament (KE) Nru 2965/94 li jistabbilixxi Ċentru tat-Traduzzjoni għall-entitajiet tal-Unjoni Ewropea fir-rigward tal-mandat tad-Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 22. || COM(2005) 190 9 2005/0080/COD || Proposta għal REGOLAMENT TAL-KUNSILL li temenda r-Regolament (KE) Nru 1035/97 li jwaqqaf Ċentru ta' Sorveljanza Ewropew għall-Ħarsien mir-Razziżmu u l-Ksenofobija fir-rigward tal-mandat tad-Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 26 23. || COM(2005) 190 10 2005/0081/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 178/2002 dwar dak li għandu x’jaqsam mal-mandat tad-Direttur Eżekuttiv tal-Awtorità Ewropea dwar is-Sigurtà tal-Ikel || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 24. || COM(2005)190 11 2005/0082/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 851/2004 li jistabbilixxi Ċentru Ewropew għall-prevenzjoni u l-kontroll tal-mard fir-rigward tal-mandat tad-Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 25. || COM(2005)190 12 2005/0083/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 726/2004 dwar dak li għandu x’jaqsam mal-mandat tad-Direttur Eżekuttiv tal-Aġenzija Ewropea tal-Mediċini || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 26. || COM(2005)190 13 2005/0084/COD || Proposta għal REGOLAMENT TAL-KUNSILL li temenda r-Regolament (KE) Nru 321/2004 dwar dak li għandu x’jaqsam mal-mandat tad-Direttur Eżekuttiv tal-Awtorità Ewropea ta’ Superviżjoni tal-GNSS || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 27. || COM(2005)190 14 2005/0085/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 2062/94 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol rigward il-mandat tad-Direttur || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 28. || COM(2005)190 15 2005/0086/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 1406/2002 li jistabbilixxi l-Aġenzija Marittima Ewropea tas-Sigurtà fir-rigward tal-mandat tad-Direttur Eżekuttiv || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 29. || COM(2005)190 16 2005/0087/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 1592/2002 għal dak li għandu x’jaqsam mal-mandat tad-Direttur Eżekuttiv u tad-Diretturi tal-Aġenzija Ewropea għas-Sigurtà fl-Avjazzjoni || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 30. || COM(2005)190 17 2005/0088/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji fir-rigward tal-mandat tad-Direttur Eżekuttiv || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 31. || COM(2005)190 18 2005/0089/COD || Proposta għal REGOLAMENT TAL-KUNSILL li temenda r-Regolament (KE) Nru 2007/2004 għal dak li għandu x’jaqsam mal-mandat tad-Direttur Eżekuttiv u tal-Viċi Direttur Eżekuttiv tal-Aġenzija Ewropea għat-Tmexxija tal-Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea || Ftehim ġdid li ntlaħaq fl-2012 wassal biex din il-proposta ma tibqax valida (ara d-Dikjarazzjoni konġunta u l-approċċ Komuni tal-Parlament Ewropew, il-Kunsill tal-UE u l-Kummissjoni Ewropea dwar l-aġenziji deċentralizzati ta’ Lulju 2012). || ĠU C 172, 12.7.2005, p. 27 Suq Intern u Servizzi 32. || COM(2004) 582 2004/0203/COD || Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 98/71/KE dwar il-protezzjoni legali ta' disinji || Id-diskussjonijiet fil-Kunsill dwar din il-proposta sa mill-2010 ma mxewx ’il quddiem, li juri li ftehim ma jistax jintlaħaq. Il-Kummissjoni se tikkunsidra metodi alternattivi biex tindirizza l-kwistjoni fil-kuntest ta' studju ekonomiku fil-proċess u valutazzjoni futura ta’ sistema ta' protezzjoni tad-disinn tal-UE. || ĠU C 12, 18. 01. 2005, p. 25 33. || COM(2010) 350 2010/0198/CNS || Proposta għal REGOLAMENT TAL-KUNSILL (UE) dwar l-arranġamenti għat-traduzzjoni għall-privattiva tal-Unjoni Ewropea || Ma għadhiex valida. Sostitwita bi proposta ġdida- COM (2011) 216 - adottata bħala REGOLAMENT TAL-KUNSILL (UE) Nru 1260/2012 li jimplimenta l-kooperazzjoni msaħħa fil-qasam tal-ħolqien ta’ protezzjoni tal-privattiva unitarja fir-rigward tal-arranġamenti applikabbli għat-traduzzjoni. || - 34. || COM(2008)396 2008/0130/APP || Proposta għal REGOLAMENT TAL-KUNSILL dwar l-Istatut għal kumpanija privata Ewropea || Id-diskussjonijiet fil-Kunsill dwar din il-proposta sa mill-2011 ma mxewx 'il quddiem. Billi hija meħtieġa l-unanimità, ma hemm l-ebda prospetti li jista’ jintlaħaq ftehim. Il-Kummissjoni se tikkunsidra metodi alternattivi fil-qafas ta’ valutazzjoni tal-impatt li bħalissa qed titwettaq fuq Kumpaniji ta' Soċju Wieħed. || ĠU C 303, 15.12.2009, p. 8 Mobilità u Trasport 35. || COM (2011)710 2011/0327/COD || Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan li jinkludu l-funzjonalitajiet ta' kard tas-sewwieqa || Inkoerenti mad-dispożizzjoni rilevanti dwar il-fajl tat-takografu fejn il-proposta ma ġietx aċċettata, minħabba li n-negozjati u l-ftehim aħħari li ntlaħaq fl-14 ta’ Mejju 2013 ikkonkluda li ma jistax ikun realistiku. || ĠU C 37, 10.02.2012, p. 18 36. || COM(2007)497 2007/0183/CNS || Proposta għal DEĊIŻJONI TAL-KUNSILL dwar il-konklużjoni ta' Protokoll li temenda l-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru, sabiex titqies l-adeżjoni għall-Unjoni Ewropea tar-Repubblika tal-Bulgarija u tar-Rumanija || Ma għadhiex valida. Il-Ftehim li għandu jiġi emendat ġie sostitwit minn Ftehim komprensiv bejn l-UE u l-Marokk. || - It-Tassazzjoni u l-Unjoni Doganali 37. || COM (2002)64 2002/0041/CNS || Proposta għal DIRETTIVA TAL-KUNSILL li temenda d-Direttiva 77/388/KEE rigward l-iskema speċjali tal-aġenti tal-ivvjaġġar || Ma għadhiex valida. Il-proposta saret fl-2002 u mill-2010 ma kien hemm l-ebda diskussjoni fil-Kunsill. Sadanittant, il-proposta għaddiet minn bidliet fil-metodi li bihom is-servizzi tal-aġenti tal-ivvjaġġar (fosthom vjaġġi b'kollox inkluż) jinbiegħu lill-konsumaturi. || ĠU C 126 E, 28.5.2002, p. 390 38. || COM(2003)78-2. 2003/0057/COD || Proposta għal REGOLAMENT TAL-PARLAMENT EWROPEW U TAL-KUNSILL li temenda r-Regolament (KEE) Nru 218/92 dwar il-kooperazzjoni amministrattiva fil-qasam tat-tassazzjoni indiretta (VAT) rigward miżuri addizzjonali fir-rigward ta' provvisti ta' servizzi tal-ivvjaġġar || Ma għadhiex valida. Il-proposta saret fl-2003 u mill-2010 ma kien hemm l-ebda diskussjoni fil-Kunsill. Sadanittant, il-proposta għaddiet minn bidliet fil-metodi li bihom is-servizzi tal-aġenti tal-ivvjaġġar (fosthom vjaġġi b'kollox inkluż) jinbiegħu lill-konsumaturi. Marbuta mal-proposta COM (2002)64 rigward skema speċjali tal-aġenti tal-ivvjaġġar. || ĠU C 76 E, 25.3.2004, p. 4 39. || COM(2008)497 2008/0164/ACC || Proposta għal REGOLAMENT TAL-KUNSILL li temenda r-Regolament (KEE) Nru 2112/78 dwar il-konklużjoni tal-Konvenzjoni Doganali fuq it-trasport internazzjonali ta' oġġetti taħt il-carnets TIR (Konvenzjoni TIR) tal-14 ta' Novembru 1975 f'Ġinevra || Ma għadhiex valida. Il-Konvenzjoni TIR ġiet ikkonsolidata permezz ta’ Deċiżjoni tal-Kunsill fl-2009. || - 40. || COM(2004)728-1 2004/0261/CNS || Proposta għal DIRETTIVA TAL-KUNSILL li temenda d-Direttiva 77/388/KEE bil-għan li tissimplifika l-obbligazzjonijiet tat-taxxa fuq il-valur miżjud || Ma għadhiex valida minħabba tibdil fir-regoli tal-“forniment tas-servizzi”. Din il-proposta hija parti minn pakkett ta’ tliet proposti li jeżaminaw mill-ġdid is-sistema tal-VAT, li tnejn minnhom kienu adottati bħala r-Regolament tal-Kunsill (KE) Nru 143/2008 (kooperazzjoni amministrattiva) u d-Direttiva 2008/9 (rifużjonijiet transfruntiera). Aspett wieħed ta’ din il-proposta kien parzjalment inkorporat fil-proposta leġiżlattiva emendata rigward il-forniment tas-servizzi adottata bħala d-Direttiva tal-Kunsill 2008/8/KE (mini one stop shop limitat għal telekomunikazzjonijiet, xandir u servizzi elettroniċi). Madankollu, ma seta’ jintlaħaq l-ebda ftehim fil-Kunsill fir-rigward ta’ din il-proposta. Is-simplifikazzjoni tal-obbligi tal-VAT tibqa’ prijorità ewlenija, kif intqal fil-Komunikazzjoni dwar il-futur tal-VAT, u l-Kummissjoni se tkompli taħdem fuq dawn l-oqsma bil-ħsieb li tilħaq dan l-objettiv. || ĠU C 024, 29.01.2005, p. 10 Kodifikazzjonijiet 41. || COM (2007) 755 2007/0256/COD || Proposta għal REGOLAMENT TAL-PARLAMENT EWROPEW U TAL-KUNSILL dwar il-klassifikazzjoni tal-istatistika tal-attivitajiet ekonomiċi fil-Komunità Ewropea || Il-proċedura ta’ Kodifikazzjoni proposta ma tistax tiġi segwita minħabba li l-att konċernat fih dispożizzjonijiet li jaqgħu taħt is-sistema tar-regoli l-antiki tal-komitoloġija. || ĠU C 55, 28.02. 2008, p. 7 42. || COM (2008) 99 2008/0037/COD || Proposta għal DIRETTIVA TAL-KUNSILL dwar spezzjonijiet veterinarji fil-kummerċ intra-Komunitarju (verżjoni kkodifikata) || Proposta ġdida -COM (2013) 265 finali - tinkludi dispożizzjoni biex tħassar l-att propost għal kodifikazzjoni. || ĠU C 207, 14.08.2008, p. 5 43. || COM (2008) 351 2008/0115/COD || Proposta għal DIRETTIVA TAL-PARLAMENT EWROPEW U TAL-KUNSILL dwar l-approssimazzjoni tal-liġijiet tal-Istati Membri dwar is-sedil tas-sewwieq ta' tratturi għall-agrikoltura jew għall-forestrija (verżjoni kkodifikata) || L-att li għalih kienet proposta kodifikazzjoni jitħassar mir-Regolament (UE) Nru 167/2013 mill-1/1/2016. || ĠU C 10, 15.01.2009, p. 13 44. || COM (2008) 697 2008/0204/COD || Proposta għal DIRETTIVA TAL-KUNSILL li tistabbilixxi r-regoli ta' kontroll u miżuri biex tkun miġġielda l-marda Afrikana taż-żwiemel (verżjoni kkodifikata) || Tħassir tal-att ikkonċernat ġie propost fil-qafas tar-rieżami tal-liġi dwar is-saħħa tal-annimali — COM (2013) 260 finali). || - 45. || COM (2009) 299 2009/0080/COD || Proposta għal DIRETTIVA TAL-KUNSILL .../.../KE dwar il-bejgħ fis-suq tal-patata taż-żerriegħa || Tħassir tal-att ikkonċernat ġie propost fil-qafas tar-rieżami tal-liġi dwar is-saħħa tal-annimali — COM (2013) 262 finali). || ĠU C 296, 30.10.2010, p. 10 46. || COM (2010) 359 2010/0194/COD || Proposta għal DIRETTIVA TAL-PARLAMENT EWROPEW U TAL-KUNSILL dwar il-marketing ta’ materjal għall-propagazzjoni veġetattiva tad-dielja || Tħassir tal-att ikkonċernat ġie propost fil-qafas tar-rieżami tal-liġi dwar materjal riproduttiv tal-pjanti – COM (2013) 262 finali). || - 47. || COM (2010) 508 2010/0261/COD || Proposta għal DIRETTIVA TAL-PARLAMENT EWROPEW U TAL-KUNSILL dwar il-livell permissibbli tal-ħoss u s-sistema tal-exhaust tal-vetturi bil-mutur (kodifikazzjoni) || Proposta ġdida-COM (2011) 856 tinkludi dispożizzjoni biex tħassar l-att propost għal kodifikazzjoni. || ĠU C 121, 19.04.2011, p. 25 48. || COM (2010) 510 2010/0264/COD || Proposta għal DIRETTIVA TAL-PARLAMENT EWROPEW U TAL-KUNSILL dwar l-istrutturi ta’ protezzjoni kontra l-qlib immuntati fuq in-naħa ta’ wara tat-tratturi għall-agrikoltura u għall-forestrija ta’ karreġġata dejqa (kodifikazzjoni) || L-att li għalih kienet proposta kodifikazzjoni jitħassar bir-Regolament (UE) Nru 167/2013 mill-1/1/2016. || ĠU C 121, 19.04.2011, p. 25 49. || COM (2010) 610 2010/0302/COD || Proposta għal DIRETTIVA TAL-PARLAMENT EWROPEW U TAL-KUNSILL dwar l-istrutturi ta' protezzjoni fil-każ ta’ qlib immuntati fuq in-naħa ta' quddiem tas-sedil tas-sewwieq fuq tratturi għall-agrikoltura u għall-foresterija ta’ karreġġata dejqa (Kodifikazzjoni) || L-att li għalih kienet proposta kodifikazzjoni jitħassar bir-Regolament (UE) Nru 167/2013 mill-1/1/2016. || ĠU C 121, 19.04.2011, p. 29 50. || COM (2010) 635 2010/0309/COD || Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi sistema għall-identifikazzjoni u r-reġistrazzjoni tal-annimali ovini u kaprini (Kodifikazzjoni) || Tħassir tal-att ikkonċernat ġie propost fil-qafas tar-rieżami tal-liġi dwar is-saħħa tal-annimali — COM (2013) 260 finali). || ĠU C 121, 19.04.2011, p. 31 51. || COM (2010) 717 2010/0348/COD || Proposta għal REGOLAMENT TAL-PARLAMENT EWROPEW U TAL-KUNSILL dwar l-installazzjoni, il-post, l-operazzjoni u l-identifikazzjoni tal-kontrolli ta’ tratturi bir-roti għall-agrikoltura jew għall-forestrija (Kodifikazzjoni) || L-att li għalih kienet proposta kodifikazzjoni jitħassar bir-Regolament (UE) Nru 167/2013 mill-1/1/2016. || ĠU C 94, 26.03.2011, p. 5 52. || COM (2010) 729 2010/0349/COD || Proposta għal DIRETTIVA TAL-PARLAMENT EWROPEW U TAL-KUNSILL dwar mezzi tal-ibbrejkjar ta’ tratturi bir-roti għall-agrikoltura jew għall-forestrija (Kodifikazzjoni) || L-att li għalih kienet proposta kodifikazzjoni jitħassar bir-Regolament (UE) Nru 167/2013 mill-1/1/2016. || ĠU C 121, 19.04.2011, p. 35 53. || COM (2010) 746 2010/0358/COD || Proposta għal DIRETTIVA TAL-PARLAMENT EWROPEW U TAL-KUNSILL dwar l-ispazju għall-manuvrar, l-aċċess għall-pożizzjoni tas-sewqan u l-bibien u t-twieqi ta’ tratturi bir-roti għall-agrikoltura jew għall-foresterija (Kodifikazzjoni) || L-att li għalih kienet proposta kodifikazzjoni jitħassar bir-Regolament (UE) Nru 167/2013 mill-1/1/2016. || ĠU C 121, 19.04.2011, p. 36 Anness V: Leġiżlazzjoni li ssir applikabbli fl-2014 Fl-1 ta’ Jannar, għadd kbir ta’ proposti importanti se jidħlu fis-seħħ, b’mod partikolari l-programmi miftiehma għall-Qafas Finanzjarju Pluriennali 2014-2020 u numru ta’ inizjattivi ta’ politika ewlenija li qed jiġu introdotti fl-istess żmien. Il-Kummissjoni tistenna wkoll li l-proposti stabbiliti fl-Anness I se jidħlu fis-seħħ. Barra minn hekk, il-leġiżlazzjoni li ġejja ssir applikabbli fl-2014[20]: L-1 ta’ Jannar || · Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE · Ir-Regolament (KE) Nru 595/2009 tal-Parlament Ewropew u tal-Kunsill tat-18 ta' Ġunju 2009 dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi. · Ir-Regolament tal-Kummissjoni (UE) Nru 143/2013 tad-19 ta’ Frar 2013 li jemenda d-Direttiva 2007/46/KE tal-Parlament Ewropew u tal-Kunsill u r-Regolament tal-Kummissjoni (KE) Nru 692/2008 fir-rigward tad-determinazzjoni tal-emissjonijiet ta’ CO2 minn vetturi ppreżentati għall-approvazzjoni tat-tip f’diversi stadji. · Ir-Regolament tal-Kummissjoni (KE) Nru 692/2008 tat-18 ta’ Lulju 2008 li jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi. · Ir-Regolament 2012/1257 tal-Parlament Ewropew u tal-Kunsill li jimplimenta kooperazzjoni msaħħa fil-qasam tal-ħolqien ta' protezzjoni tal-privattiva unitarja . · Ir-Regolament (UE) 608/2013 tal-PE u tal-Kunsill tat-12 ta’ Ġunju 2013 dwar l-Infurzar doganali tad-drittijiet ta’ Proprjetà Intellettwali. · Ir-Regolament tal-Parlament Ewropew u tal-Kunsill li jistabbilixxi l-Korp Volontarju Ewropew ta’ Għajnuna Umanitarja - EU Aid Volunteers. · Deċiżjoni tal-Parlament Ewropew u tal-Kunsill dwar Mekkaniżmu tal-Unjoni għall-Protezzjoni Ċivili. It-28 ta’ Jannar || · Id-Direttiva tal-Kunsill 2013/1/UE tal-20 ta’ Diċembru 2012 li tadatta d-Direttiva 93/109/KE dwar ċerti arranġamenti dettaljati sabiex jiġi eżerċitat id-dritt għall-kandidatura fl-elezzjonijiet għall-Parlament Ewropew għaċ-ċittadini tal-Unjoni li joqgħodu fi Stat Membru li tiegħu ma jkunux ċittadini. L-14 ta' Frar || · Id-Direttiva 2012/19/UE tal-Parlament Ewropew u tal-Kunsill tal-4 ta’ Lulju 2012 dwar skart ta’ tagħmir elettriku u elettroniku (WEEE). It-22 ta' Frar || · Ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008. L-1 ta' Marzu || · Ir-Regolament (KE) Nru 649/2012 tal-Parlament Ewropew u tal-Kunsill tal-4 ta' Lulju 2012 dwar l-esportazzjoni u l-importazzjoni ta' sustanzi kimiċi perikolużi. Is-17 ta' Marzu || · Id-Deċiżjoni tal-Kunsill 2013/129/UE tas-7 ta’ Marzu 2013 li tissottoponi lill-4-metilamfetammina għal miżuri ta’ kontroll. L-1 ta’ April || · Id-Direttiva tal-Kummissjoni 2013/8/UE tas-26 ta’ Frar 2013 li temenda, bl-iskop li jiġu adattati d-dispożizzjonijiet tekniċi tagħha, id-Direttiva 2009/144/KE tal-Parlament Ewropew u tal-Kunsill dwar ċerti komponenti u karatteristiċi tat-tratturi bir-roti għall-agrikoltura jew għall-foresterija. L-10 ta’ April || · Ir-Regolament tal-Kummissjoni (UE) Nru 847/2012 tad-19 ta’ Settembru 2012 li jemenda l-Anness XVII tar-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) fir-rigward tal-merkurju. It-2 ta' Ġunju || · Id-Direttiva 2012/13/UE tal-Parlament Ewropew u tal-Kunsill tat-22 ta’ Mejju 2012 dwar id-dritt għall-informazzjoni fi proċeduri kriminali. It-13 ta' Ġunju || · Id-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill. It-18 ta' Ġunju || · Id-Direttiva 2012/33/UE tal-Parlament Ewropew u tal-Kunsill tal-21 ta’ Novembru 2012 li temenda d-Direttiva tal-Kunsill 1999/32/KE fir-rigward tal-kontenut ta’ kubrit fil-karburanti għal użu marittimu. Id-19 ta' Ġunju || · Id-Direttiva tal-Kummissjoni 2013/10/UE tad-19 ta’ Marzu 2013 li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet. L-4 ta' Lulju || · Id-Direttiva 2012/35 li temenda d-Direttiva 2008/106/KE dwar il-livell minimu ta’ taħriġ tal-baħħara. Is-7 ta' Lulju || · Id-Direttiva 2012/17/UE tal-Parlament Ewropew u tal-Kunsill tat-13 ta’ Ġunju 2012 li temenda d-Direttiva tal-Kunsill 89/666/KEE u d-Direttivi 2005/56/KE u 2009/101/KE tal-Parlament Ewropew u tal-Kunsill fir-rigward tal-interkonnessjoni tar-reġistri ċentrali, kummerċjali u tal-kumpaniji. Il-5 ta' Awwissu || · Id-Direttiva 2010/41/UE tal-Parlament Ewropew u tal-Kunsill tas-7 ta’ Lulju 2010 dwar l-applikazzjoni tal-prinċipju ta’ trattament ugwali bejn l-irġiel u n-nisa li jeżerċitaw attività li fiha jaħdmu għal rashom u li tħassar id-Direttiva tal-Kunsill 86/613/KEE (fir-rigward ta' IE, EL, FR, SI u UK). L-1 ta’ Settembru || · Ir-Regolament (UE) Nru 549/2013 tal-Parlament Ewropew u tal-Kunsill tal-21 ta’ Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea. It-2 ta’ Settembru || · Ir-Regolament (UE) Nru 98/2013 tal-15 ta’ Jannar 2013 dwar it-tqegħid fis-suq u l-użu ta’ prekursuri tal-isplussivi Id-29 ta' Ottubru || · Id-Direttiva 2012/28/UE tal-Parlament Ewropew u tal-Kunsill tal- 25 ta' Ottubru 2012 dwar ċerti użi permessi ta’ xogħlijiet orfni. L-1 ta’ Novembru || · Ir-Regolament tal-Kummissjoni (UE) Nru 1229/2012 tal-10 ta’ Diċembru 2012 li jemenda l-Annessi IV u XII għad-Direttiva 2007/46/KE tal-Parlament Ewropew u tal-Kunsill li tistabbilixxi kwadru għall-approvazzjoni ta’ vetturi bil-magna u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi . · Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separatidestinati għalihom. · Ir-Regolament tal-Kummissjoni (KE) Nru 932/2012 tat-3 ta’ Ottubru 2012 li jimplimenta d-Direttiva 2009/125/KE tal-Parlament Ewropew u tal-Kunsill f’dak li għandu x’jaqsam mar-rekwiżiti tal-ekodisinn għall-magni domestiċi tat-tnixxif tal-ħwejjeġ. L-10 ta’ Novembru || · Ir-Regolament 2011/1007 (dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessut u li jħassar id-Direttiva tal-Kunsill 73/44/KEE u d-Direttivi 96/73/KE u 2008/121/KE tal-Parlament Ewropew u tal-Kunsill) Il-21 ta’ Novembru || · Id-Direttiva 2013/38 li temenda d-Direttiva 2009/16/KE dwar il-kontroll mill-Istat tal-port sabiex tiġi infurzata il-Konvenzjoni dwar ix-Xogħol Marittimu. L-1 ta’ Diċembru || · Ir-Regolament tal-Kummissjoni (KE) Nru 487/2013 tat-8 ta’ Mejju 2013 li jemenda, għall-finijiet tal-addattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet. · L-Artikolu 1(1) tar-Regolament tal-Kummissjoni (KE) Nru 944/2013 tat-2 ta’ Ottubru 2013 li jemenda, għall-finijiet tal-addattament tiegħu għall-progress tekniku u xjentifiku, ir-Regolament (KE) Nru 1272/2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet Is-7 ta’ Diċembru || · Ir-Regolament tal-Kummissjoni (KE) Nru 463/2013 tas-17 ta' Mejju 2013 li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti. It-12 ta’ Diċembru || · Ir-Regolament (UE) Nru 1169/2011 dwar l-għoti ta’ informazzjoni dwar l-ikel lill-konsumaturi. Il-21 ta’ Diċembru || · Id-Direttiva 2013/14/UE tal-Parlament Ewropew u tal-Kunsill tal-21 ta’ Mejju 2013 li temenda d-Direttiva 2003/41/KE dwar l-attivitajiet u s-superviżjoni ta’ istituzzjonijiet għall-provvista ta’ rtirar okkupazzjonali, id-Direttiva 2009/65/KE dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-impriżi ta’ investiment kollettiv f’titoli trasferibbli (UCITS) u d-Direttiva 2011/61/UE dwar Maniġers ta’ Fondi ta’ Investiment Alternattivi fir-rigward tad-dipendenza żejda fuq il-gradazzjonijiet tal-kreditu. Id-29 ta’ Diċembru || · Ir-Regolament (UE) Nru 576/2013 tal-Parlament Ewropew u tal-Kunsill tat-12 ta’ Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003. · Id-Direttiva 2013/31/UE tal-Parlament Ewropew u tal-Kunsill tat-12 ta’ Ġunju 2013 li temenda d-Direttiva tal-Kunsill 92/65/KEE fir-rigward tar-rekwiżiti tas-saħħa tal-annimali li jirregolaw il-kummerċ u l-importazzjonijiet fl-Unjoni tal-klieb, il-qtates u l-inmsa. [1] Il-pjanijiet direzzjonali dwar l-inizjattivi individwali jistgħu jinstabu fuq: http://ec.europa.eu/governance/impact/planned_ia/planned_ia_en.htm [2] It-tip ta’ inizjattiva tista’ tinbidel wara l-eżitu tal-proċess tal-valutazzjoni tal-impatt. [3] It-tip ta’ inizjattiva tista’ tinbidel wara l-eżitu tal-proċess tal-valutazzjoni tal-impatt. [4] Din tikkonċerna d-Direttiva 98/59/KE dwar is-sensji kollettivi, id-Direttiva 2001/23/KE dwar it-trasferimenti tal-impriżi u d-Direttiva 2002/14/KE li tistabbilixxi qafas ġenerali dwar l-informazzjoni u l-konsultazzjoni tal-impjegati fil-KE. [5] DOKUMENT TA’ ĦIDMA TAL-PERSUNAL TAL-KUMMISSJONI: ‘Kontroll tal-idoneità’ dwar il-liġi tal-UE fil-qasam tal-Informazzjoni u l-Konsultazzjoni tal-Ħaddiema, SWD (2013) 293 finali, 26.7.2013 [6] Ir-rieżami tal-istatistika tan-negozju se jiddependi mill-iżviluppi fis-Sistema Ewropea tal-Istatistika. [7] Ir-rieżami tal-istatistika soċjali se jiddependi mill-iżviluppi fis-Sistema Ewropea tal-Istatistika. [8] Id-Direttivi 82/891/KEE, 89/666/KEE, 2005/56/KE, 2009/101/KE, 2009/102/KE, 2011/35/UE, 2012/17/UE, 2012/30/UE. [9] Dawn id-diffikultajiet jinkludu l-applikazzjoni ta’ regoli ma' fużjonijiet domestiċi jew transkonfinali, trikkib ta’ termini u definizzjonijiet minn atti legali. [10] Id-Direttivi 82/891/KEE, 89/666/KEE, 2005/56/KE, 2009/101/KE, 2009/102/KE, 2011/35/UE, 2012/17/UE, 2012/30/UE [11] COM(2011)82 u COM(2011)349 [12] Ir-Regolament tal-Kummissjoni (KE) Nru 1418/2007 tad-29 ta’ Novembru 2007 li jikkonċerna l-esportazzjoni tal-irkupru ta’ ċerti tipi ta’ skart imniżżla fl-Anness III jew IIIA tar-Regolament (KE) Nru 1013/2006 tal-Parlament Ewropew u tal-Kunsill lejn ċerti pajjiżi fejn id-Deċiżjoni tal-OECD dwar il-kontroll ta’ movimenti intrakonfinali tal-iskart ma tapplikax [13] Simplifikazzjoni u infurzar aħjar tad-dispożizzjonijiet dwar l-aċċess għas-suq internazzjonali tat-trasport tal-merkanzija bit-triq (ir-Regolament (KE) Nru 1072/2009) u l-istabbiliment ta’ impriżi tat-trasport ta' merkanzija bit-triq (ir-Regolament (KE) Nru 1071/2009) [14] Ir-Regolament tal-Kunsill (KE) Nru 1006/2008 tad-29 ta' Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta' bastimenti ta' pajjiżi terzi għall-ilmijiet tal-Komunità, li jemenda r-Regolamenti (KEE) Nru 2847/93 u (KE) Nru 1627/94 u li jħassar ir-Regolament (KE) Nru 3317/94 [15] ĠU L 136, 4.1.1993, p. 18 [16] Ir-Regolament (KE) Nru 48/2004. [17] Id-Deċiżjoni tal-Kunsill 2000/642/ĠAI tas-17 ta' Ottubru 2000. Iż-żmien se jiddependi fuq l-adozzjoni u l-implimentazzjoni tal-proposta tad-Direttiva dwar il-Ġlieda Kontra l-Ħasil tal-Flus, adottata mill-Kummissjoni fil-5/02/2013 li permezz tagħha d-Deċiżjoni 2000/642/ĠAI ma għadhiex valida. [18] Id-Deċiżjoni tal-Kunsill 77/706/KEE tas-7 ta’ Novembru 1977 dwar l-iffissar ta’ mira tal-Komunità għal tnaqqis fi